#Sexuinkestaren metodologia – Kaixomaitia.eus | Bloga |Saltsa badago!\n6. Sexuinkesta 2016, 6.0. Sarrera, 6.0.2 Metodologia\nEuskal Herritarron harreman sexual eta afektiboei buruzko online inkesta anonimoa 2016ko otsailaren 12an zabaldu eta martxoaren 13an itxi genuen. Galdetegiaren diseinua Kaixomaitia.eus en egin zen, hainbat norbanakoekin kontrastatu ondoren eta Aztiker Soziologia Ikergunearen aholkularitza teknikoarekin.\nGaldetegiaren sarreran genioen bezala, inkesta 18 urtez gorako euskal herritarrei zuzenduta zegoen, hiru hizkuntzatan (euskara, gaztelera eta frantsesa) eta, nagusiki, sare sozialen bidez zabaldu genuen, bai doako zein ordaineko zerbitzuak erabiliaz. Era berean, harreman publikoak landu genituen honen sustapenean eta hainbat hedabidek jorratu zuten gaia.\nGuztira 73 galdera *osatu genituen 5 ataletan banatuak:\n2.Internet bidezko harremanak\n4.Leialtasuna eta harremanak\nIkerketa abiatzean garbi genuen online, internet bidez alegia, behar zuela izan, arrazoi ugarirengatik: kostu baxuagoak, aplikazio erabilerrezak, hedapen erraza, azterketarako erreztasunak eta anonimoki erantzuteko aukera. Badira hainbat webgune aukera hauek eskaintzen dutenak eta guk Surveymonkey webgunearen bidez egitea erabaki genuen.\nGuztira, 2.358 pertsona sartu ziren inkestara eta 1.500 pertsonek bete zituzten galdera guztiak, hauetarik 200 bat emaitzetatik at utzi genituen azterketarako, arrazoi bat ala beste, ikerketaren hobebeharrez.\nGeuk, kaixomaitiatik, sortu genituen sustapen eta zabalkunderako esteken bidez jakin dugu erantzunen jatorri eta horien portzentaia:\n– Facebook ordaineko publizitatea %38\n– Twitter ordaineko publizitatea %19\n– Whatsapp mezularitza sistema %18\n– Kaixomaitia.eus eko erabiltzaileak %12\n– Twitter organikoa (doan) %6\n– Beste %3\nErantzun hauek guztien %80 izan daitezkeela uste dugu geure analitikari erreparatuta. Gainerakoak, ahoz ahoko edota hedabide tradizionaletatik (harreman publikoak) etorritakoak direla esan dezakegu.\n* Galderetan erabilitako terminoak zenbaitetan interpretazio ugari izan ditzakete; zer da desleiala izatea? Zer da harreman ireki bat? Zer da sexu harreman bat? Jakitun ginen hontaz baina propio irekia utzi dugu, galderari erantzuten dionari interpretazioaren ardura eta askatasuna emanez.\nLehenengo sustapen olatu bat otsailean zehar egin zen, eta behin jasotako datu demografikoak ikusita, bigarren sustapen kanpaina bat jarri genuen abian; lagina osatzeko helburuarekin, ordaineko publizitatea egin genuen facebook eta twitterren, gazteleraz.\nMartxoaren 13an itxi genuen galdeketa eta Aztikerrek egin zuen lehen lanketa bat datu horien gainean; jasotako datu horiek nondik zetozen ikusi ondoren, ponderazio teknikak erabiliz unibertso ahalik eta zabalena osatu zuten.\nAztikerrek, lortutako lagina unibertsora ahalik eta gehien dohitzeko, bost aldagai hartu zituen kontutan:\n-Herritarren hizkuntza gaitasuna (Euskararen Datu Baseak emandako datuak).\n-Sexuaren araberako banaketa (INEren datua).\n-Adinaren araberako banaketa (INEren datua).\n-Euskal Herriko herrialdeen pisu demografikoa (INE eta INSEEren datua).\n-Portaera politikoa edo bozka politikoa (datu base elektoral edota inkesta elektoral ezberdinetatik ateratakoa).\nAzken finean, egin duguna da unibertsoaren ezaugarri errealak eta laginean atera zaizkigun ezaugarriak konparatu eta bakoitzari bere pisua eman, emaitzak ahalik eta sesgo gutxien izan dezaten.\nHorrela izanik, inkesta bete dutenen profilak ikusita eta fidagarritasun minimo bat bermatzeko unibertsoa honakoa izatea erabaki dugu:\nHego Euskal Herrian bizi diren herritarrak, 18 eta 64 urte bitartekoak eta euskaldunak (inkesta euskaraz bete zutenak edota euskaradunak zirela esan zutenak). Aldiz, beste perfiletako nahikoa inkesta jasotzea lortu ez genuenez, unibertsotik kanpo geratu ziren 65 urte edo gehiagoko herritarrak, euskara menderatzen ez duten herritarrak eta Ipar Euskal Herriko edo beste herrialderen bateko herritarrak.\nBehin unibertsoa definituta, aipatutako bost aldagairen arabera ponderatu zen lagina, errealitatearen ahalik eta argazki fidelena ager zezan. Hortaz, txostenean egiten diren azterketa edota interpretazioak esandako unibertsoari dagozkio.\nTXOSTEN HONETAN EGITEN DIREN AZTERKETA ETA INTERPRETAZIOAK UNIBERTSO HONI DAGOZKIO SOILIK.\nBATZUETAN “GADETUTAKOEN”, “EUSKALDUNEN”, “ERANTZUN DUTENEN” GISAKOAK ERABILI DITUGU UNIBERTSO HONETAZ ARI GARENEAN.\nbalorazioa desleialtasuna harremanak ikerketa internet bidezko harremanak Kaixomaitia kaixomaitia.eus metodologia online datinga sexua sexuinkesta\nKaixomaitia.eus en blogerako edukiak osatzen lagunduko diguzu? [eta bide batez dirutxo bat irabazi?]


BILBOKO ZINEMALDI FANTASTIKOAK – FANT 25EK, “EL INCREIBLE FINDE MENGUANTE”, JON MIKEL CABALLERO ZINEGILE NAFARRAREN LEHENENGO FILMA ESKAINIKO DU GAUR ARRATSALDEAN SEKZIO OFIZIALEAN | FANT\n2019eko maiatzak 5 / FANT 25.\nDatorren ostiralean, maiatzaren 10ean, estreinatuko den eta Bilboko ikus-entzuleek gaur, Azkuna Zentroko Auditorioan, 20:00etan, ikusi ahal izango duten filma, zuzendariak eta Iria del Río eta Nadia de Santiago antzezleek aurkeztu dute gaur Bilbon.\nBilboko Zinemaldi Fantastikoak – FANT 25ek, “El increíble finde menguante” eskainiko du gaur arratsaldean bere Sekzio Ofizialaren barruan, Jon Mikel Caballero zinegile nafarraren lehenengo film luzea. Filma gaur arratsaldean eskainiko da, 20:00etan, Azkuna Zentroko Auditorioan. “El increíble finde menguante” lana gaur goizean aurkeztu da, zuzendariaren eta Iria del Río eta Nadia de Santiago antzezleen presentziarekin, Justo Ezenarro FANT Bilbaoko zuzendariak lagunduta.\nZine aretoetara datorren ostiralean, maiatzaren 10ean, helduko den “El increíble finde menguante”, belaunaldiko tragikomedia da. Umorea dramarekin gurutzatzen da, izaera fantastiko nabarmena duen istorioan. Protagonista denbora bukle batean harrapatuta dago. Kritikak, “Olvídate de mí” edo “Atrapado en el tiempo” lanetako elementuak ikusi ditu. Filma Malagako Zinemaldiaren azken edizioko ZonaZine sekzioan estreinatu zen.\nFilmak, Albaren (Iria del Río) istorioa kontatzen du. 30 urte bete berri ditu, eta asteburu bat igaro behar du landa turismoko etxe batean lagunekin. Bere jairako planek porrot egingo dute Pablo mutil lagunak (Adam Quintero) uzten duenean. Orduan, Alba denboraren bukle batean harrapatuta geratuko da, asteburuko gertakariak behin eta berriro errepikatuko baitira. Baina zerbait desberdina da, errepikapen bakoitza aurrekoa baino ordubete laburragoa baita. Buklea bere arazoak konpontzeko aukera ala zigorra ote da? Zer gertatuko da denbora amaitzen denean? Zer gertatuko da dena behin betiko amaitzen denean?\nIruñean jaio zen (1985) Jon Mikel Caballerok Ikus-entzunezkoak ikasi zituen UNAVen eta Zine Zuzendaritza Masterra ESCACen. Kike Maílloren laguntzaile gisa aritu zen “Eva” lanean, eta J.A. Bayonaren laguntzaile izan zen “Lo imposible” filmean. “Hibernation” (2013) eta “Cenizo” (2016) lanek film laburren berrogeita hamabost sari eta hirurehun aukeraketa biltzen dituzte. Publizitatean, musika bideoetan eta telebistako gidoilari gisa ere egiten du lan.\nFITXA: “EL INCREIBLE FINDE MENGUANTE”\nEspainia / 2019 / 93 min.\nZuzendaria: Jon Mikel Caballero.\nGidoia: Jon Mikel Caballero.\nEkoizpena: Jon Mikel Caballero, Pedro de la Escalera, Belén Estevas-Guilmain.\nMusika: Luis Hernaiz.\nMuntaketa: Miguel A. Trudu.\nAntzezleak: Iria del Río, Adam Quintero, Nadia de Santiago, Adrián Expósito, Jimmy Castro, Irene Ruiz. Luis Tosarren kolaborazioarekin.


Baratza: zurrunbiloa eta aterpea\nBada Gasteizen sormen lantegi berezi bat arte eszenikoei begira, ortu izena duena. Neba-arreben harremanetik abiatuta, hiru urtetik gora darama zabalik, korapiloak elkarlotuz eta askatuz etengabe.\nParasite kolektiboaren ‘Jadanik hilda’ ikuskizunaz gozatu ahal izan dute, besteak beste, aurtengo Zurrunbilo jaialdian. Garazi Lopez de Armentia da argazkian ageri dena (argazkia: Marina Suarez Ortiz de Zarate).\nBiraka jarri da aurten bigarrenez Baratza espazioaren Zurrunbilo jaialdia, aterpe emanez euskarazko antzerki berria bilatzen duten ikusle eta sortzaileei. Ekainaren 1ean zabaldu zen zirimola Oihaneder Euskararen Etxean, Miren Tirapuk idatzi eta antzeztutako Atte hil aurretik lanarekin; Muskulo musika taldeak eman zion itxiera, hilaren 4an, Baratzan bertan. Kontzertu berezi hartan, ezustean, Oier Guillan antzerkilaria igo zen oholtzara, egunaren zirimolan sortutako poema errezitatzera: “Ez dadila izan arnasa / tentaldien erreka lehor bat / harrotu daitezela gure gorputzean zurrun biloak”.\nBien bitartean, proposamen eta bizipen ugari kiribildu dira aurtengo jaialdian. Aipatuez gain, honako hauek: Parasite kolektiboaren Jadanik hilda, dantza garaikide lan intimoa; Ixiar Rozas eta Maite Arroitajauregiren Plastika, ahots eta hots emanaldi jolastia; Hiroshimako zuhaitza, Kabia Teatro konpainiaren pieza hunkigarria; Karramarroa, Eneritz Artetxeren bakarrizketa lehergarria; eta Mr. Señora, Metrokoadroka Sormen Laborategiaren antimanifestu polifonikoa. Eszenan aipatzekoa izan da, nabarmen, emakume ahotsen kolore aniztasuna eta, bereziki, antzezlanen kalitatea.\nBai, jakina: ikuslego aldetik sumatu da, ezinbestean, hiriko gaurkotasunak hizki larriz idatzitako izena, Errekaleor, eta haren aldeko mobilizazioen eragina. Edonola ere, Zurrunbilora hurbildu garenok izan dugu parada, ezohikoa (tamalez), euskarazko arte eszenikoen mailaz eta ugaritasunaz sano gozatzeko. Antolatzaileek diotenez, Baratzaren hastapenetan, hilero programatzen zuten asteburu bat; oso zaila zen, halere, ikuslegoa biltzea, bereziki euskarazko antzezlanetan. Hortaz, iazko Zurrunbilo izan zen estreinako saiakera, nolabait, euskal sortzaileen proposamenak bateratu eta ikusgarritasun handiagoa lortzeko.\nBaratzako Garazi eta Unai Lopez de Armentia neba-arrebek, behintzat, bazuten horretarako gogoa. Honela dio Unaik: “Gasteizen sortzaile asko dago euskaraz lan egin dezakeena, baina momentuz ez da ikusten horretarako merkaturik, ezta ohiturarik ere. Ordea, hasten bagara konturatzen eta erakusten zenbat gauza eder egiten ari diren antzerkian euskaraz… Ez bakarrik ikusleei, agian hemengo sortzaileei ere ikuspegia zabalduko zaie, emango die bultzada euskaraz lan egiteko. Akaso, ohartuko gara badagoela euskal antzerki sare bat, badirela zirkuituak eta, zergatik ez, egon daitekeela merkatu bat”.\nEuskal sortzaileen lanak bateratu eta ikusgarritasun handiagoa ematea izan da Zurrunbilo jaialdiaren helburuetako bat (argazkiak: Marina Suarez Ortiz de Zarate).\nBeren ibilbidean, bederen, mugarria ikusten du Garazik ere ziklo berrietan: “Hasieran, espazioa ezagutzera emateko, mantendu behar genuen hileroko programazioaren erritmo bizi hori, nahiz eta gure osasunaren kalterako izan. Baina orain, gure bizitza artistikoei arreta handiagoa jartzen hasi garenean, lagungarria zaigu programazioa ziklotan banatzea”. Hala, jaialdi horrez gain badute, esaterako, Bertako Fest (Baratzan egindako erresidentzia lanak eta ingurukoak erakusteko), baita beste zenbait ekimen ere. “Izan ere, espazio hau sortzeko gure beharrik handiena”, dio Garazik, “gure lana egiten jarraitu ahal izatea zen”.\nElikatu eta irentsi\nBadu kantu bat Dut taldeak, Zurrunbilo, jaialdiaren izen bera duena. Une batean, honela diote hitzek: “Gaur elikatzen duzun zurrunbiloak bihar irentsiko zaitu”. Bistan da, kalterako bezalaxe, onerako ere balio duela aipu horrek. Izatez, askotan ez da argi ikusten norabidea, ezta biderik ba ote den ere. Honela dio Unaik: “Niretzat, hasieran, Baratzan lan egitea izan zen itsasontzi bat atzetik bultzatzea bezala. Ez genekien nora zihoan ere, eta gainera, bultza egin behar genuen. Orain, ordea, iruditzen zait ontzi gainean goazela eta, gainera, gidatzen”.\nGarazi Lopez de Armentia:\n“Espazio hau sortzeko gure beharrik handiena gure lana egiten jarraitu ahal izatea zen”\nBide zurrunbilotsua eta luzea egin du ontziak, dagoen punturaino heltzeko. Lopez de Armentiatarren neba zaharrak, esaterako, Euskal Herria utzi eta Ingalaterrara jo zuen gaztetan. Han hasi zen apurka antzerkia serioski lantzen eta, ibilian-ibilian, hiru konpainiarekin Europan barrena ibiltzera heldu zen. Bitartean, Garazi dantza munduan sakon murgildu eta Bartzelonan ibili zen, besteak beste, Moreno Bernardi koreografoarekin lanean. Biek ala biek, hala ere, herrira itzultzeko gogoa zuten. Antzerki tailer ireki batean elkartu ziren Frantzian, eta hamar urtez bereizita egon ondoren, harremanaren lotura berreskuratu eta sendotzen hasi ziren neba-arreba arabarrak.\nBueltarako asmoa, berez, antzerki konpainia bat sortzea zen: Parasite kolektiboa (Hannah Frances Whelan eta David Alcortarekin batera). Ondoren, espazio bat behar zuten konpainiarentzat, eta premia horretatik sortu zen Baratza. Izena hautatzeko, bi arrazoi aipatzen dituzte: batetik, begien bistakoa, lur landua adierazten du, elikatzen duena; bestetik, Gasteizko Olabide ikastolaren hastapenetan sortu zen ohitura bat dago, jolas-tokiari “baratze” deitzekoa. “Horrexegatik”, dio Unaik, “gure entrenamenduetan egin behar den lehenengo gauza da maskara guztiak kentzea, ume batek bezala jolastu ahal izateko”.\nBerebiziko gorabeherak igaro ondoren, 2013ko hondarretan zabaldu zuten Baratza, eta 2014 hasieran jarri zuten martxan. Hasi-hasieratik, aktibitatearen erdigunean egon da sormen laborategia: “Hori da gure proiektuaren bizkar-hezurra”, dio Garazik. Hain zuzen, beren sormen lana eguneroko entrenamendutik abiatzen dute, gorputzen elkarreraginen ikerketatik eta esperimentaziotik. Horrez gain, Unaik azpimarratu du garrantzitsua dela konpainia batek izatea espazioaren ardura, eta ez erakundeek: “Gu kalean gaude, harreman zuzena dugu ikusleekin, eragileekin eta artistekin; horregatik, azkarrago egokitu gaitezke behar berrietara”.\nAmaierarik gabeko hasiera\nBerez, ikuslegoa ohituta dago proiektu bukatuekin. “Guri, ordea, prozesu osoa ikusgarri egitea interesatzen zaigu: lurra mugitu, landu, landatu, ureztatu… eta jakina, uzta bildu. Hori ere gustatzen zaigu”. Baratzan, horretarako, badituzte bi areto (bata handia, Kuia; bestea txikia, Kuiatxo). Sarrerako espazioari ere etekina ateratzen diote, Atari ekimena dela medio. Marina Suarez Ortiz de Zarate antzerkilaria da horren arduraduna. Hilero, ostiral batez, askotariko artisten proposamenak erakusten dituzte espazioaren araberako formatuetan; gainera, hilabetez geratzen da bertan arte plastikoen erakusketa.\nUnai Lopez de Armentia:\n“Gu kalean gaude, harreman zuzena dugu ikusleekin, eragileekin eta artistekin; horregatik, azkarrago egokitu gaitezke behar berrietara”\n“Buruan bueltaka izaten duzu ideia, merezi duen edo ez, zertarako egiten dugun egiten duguna”, dio Marinak. “Baina uste dut garrantzitsua dela hemen gertatzen dena. Lana da, noski, baina baditu bi alde: bata gogorra, eta bestea, oso esker onekoa”. Izan ere, ikusten du denbora gutxian gauza asko egin direla, eta horiek eragina izan dutela inguruan: “Gauzak gertatzen dira, jendeak horri buruz hitz egiten du, ikusten da zerbait dagoela pil-pilean. Horrelako espazioak beharrezkoak dira; jendeak behar ditu”.\nBada adierazgarria, zentzu horretan, Baratzako sormen laborategian dabilen Gontzal Uribe antzezlearen iritzia: “Hemen aritzeak gauza piloa eman dit: hasteko, sormena ulertzeko modu berri bat, lan jarraian oinarrituta”. Bere esanetan, ikasleak hasten dira norbere gorputzean lur hartzen, arnasaren bidez kanpoa eta barrua harremantzen, eta apurka-apurka, egunerokoan eransten ditugun geruzak erauzten. “Azkenean, gainetik kendu behar duzu zure pertsona soziala, eta beste leku batzuetan bilatzen hasi. Hori da abiapuntua. Gero, talde-entzumena landuz, bestelako komunikazioa sortzen da, oso sortzailea eta interesgarria”.\nBukatzeko, hain justu, galdetu diot ea zer landu nahi duen bere sormen ibilbidean: “Niri interesatzen zaidana ez da hainbeste zer landu, baizik eta norekin lan egin. Uste dut norbanako moduan sor dezakeguna mugatua dela, baina beste batzuekin elkartzean, nolabait, mugarik gabeko konbinazioak sortzen direla. Zuk beti izango dituzu zure mugak, baina beste norbaitek apurtuko dizkizu, eta zeuk harenak. Elkar elikatze horretan sortzen dira gauzarik interesgarrienak. Putzu bat bezalakoa da, amaierarik ez duena”.\nKanal hauetan artxibatua: Antzerkia | Gasteiz


Kokapena « Restaurante MENDIZORROTZ Jatetxea\nDonostiako Igeldo auzoan gaude, berdeguneen alderdi batean murgilduak eta euskal kostalderako bista pribilegiatuekin. Oso egokia, bai Orioko Bentasera eguna naturan pasatzera gerturatzen diren ibiltarientzat eta baita donostialdetik atera gabe ohiko paisai erabat ezberdin batez gozatu nahi duten pertsonentzat ere.\nKotxean gerturatzea nahiago baduzue, lokalaren sarreraren inguruan parking gune zabalak aurki ditzakezue.\nErosotasun gehiagorako, jatetxetik metro eskasetara autobus geltoki bat duzue Igeldo auzoa eta Donostiako erdialdea 30 minutuko maiztasunarekin konektatzen duena (16 linea). Informazio gehiago http://dbus.eus/16-igeldo/ web gunean.


Sopelako Korrika batzordea prest\nKategoria gurasoa: Sopela\tKategoria: Euskara\tNoiz sortua: Astelehena, 30 Urtarrila 2017\tArgitaratua: Astelehena, 30 Urtarrila 2017\nBadatooor… 20. Korrika!\n“Zuk ere bat egin dezakezu” goiburuarekin abian jarriko da Sopelako Korrika batzordea datorren ostegunean, hilak 2, 18:30ean Kurtzio Kultur etxean.\nGonbidapena irekia da laguntza eman nahi duten guztientzat.\nKorrika martxoaren 30ean abiatuko da Otxandiotik apirilaren 9an Iruñean bukatzeko eta gure herritik apirilaren 6an, gaueko ordu batean, pasatuko da.\nKorrika Sopelan, apirilaren 6an\nKategoria gurasoa: Sopela\tKategoria: Euskara\tNoiz sortua: Osteguna, 12 Urtarrila 2017\tArgitaratua: Osteguna, 12 Urtarrila 2017\nApirilaren 6an, gaueko ordu batean, Korrika Sopelara helduko da.\nDatorren udaberrian zeharkatuko ditu KORRIKAk Euskal Herri osoko bideak eta errepideak, martxoaren 30etik apirilaren 9ra bitartean. Korrikaren 20. edizio hau Otxandiotik abiatuko da Iruñean bukatzeko, eta oraingo honetan Sopelatik gauez pasatuko da: ordutegi ofizialaren arabera asteazken - ostegun bitarteko gauean 01:06an da hitzordua.\nDenbora dago Korrikaz aritzeko, baina garaiz agendan apuntatzeko ezinbesteko data dugu.\nSopelako Aitxu taldearen agur kantaldia\nKategoria gurasoa: Sopela\tKategoria: Euskara\tNoiz sortua: Asteartea, 18 Urria 2016\tArgitaratua: Asteartea, 18 Urria 2016\n10 urte gero azken kantaldiak egingo du Aitxuk, Sopelako euskara taldeak, urriaren 22an (larunbata).\nTaberna Ibiltariarekin bi saio\nTaberna Ibiltaria musika taldearen laguntzarekin, lehen hitzordua 19:00etan izango da Laiak Tabernan, eta bigarren saioa 20:30ean Aleman tabernan.\nIrakurri beharrekoa: Sopelako Aitxu euskara taldea badoa 10 urte eta gero\nSopelan azaroaren 25ean euskarari mesprezurik ez\nKategoria gurasoa: Sopela\tKategoria: Euskara\tNoiz sortua: Larunbata, 26 Azaroa 2016\tArgitaratua: Larunbata, 26 Azaroa 2016\n“Solamente vamos a leer el manifiesto en erdera para no alarganos demasiado”… horrela eman zitzaion hasiera Sopelan Azaroaren 25eko ekitaldi instituzionalari.\nEmakumeenganako indarkeriaren aurkako Nazioarteko Egunean esandakoaren aurrean Sopelako EHBilduk bere desadostasunik handiena helarazi du euskarari egindako mesprezua salatuz. “Gogorra egiten da azaroaren 25-k duen esanahia eta sinbolismoan hau bezalako gaia atera behar izatea” dio Sopelako EHBilduk, baina euskararekiko eta euskaldunekiko errespetu falta hau onartezina da.\n"Azaroak 25i EHBilduk dion errespetuagatik, ekitaldian geratu ziren EHBilduko ordezkariak bukatu arte” jakinarazi du EHBilduk, dena dela, kexa aurkeztuko duela ofizialki hurrengo Gizarte Ekintza, Emakumea eta Berdintasuna udal batzordean ohartarazi du.\nSopelako udala... hau euskara al da? BIGARRENA\nKategoria gurasoa: Sopela\tKategoria: Euskara\tNoiz sortua: Larunbata, 25 Ekaina 2016\tArgitaratua: Larunbata, 25 Ekaina 2016\nBERRIRO ERE Sopelako Udalak arduragabekeri handiz jokatu du euskararekin.\nIrakur ezazue testua, ulertzen al duzu? Hitzak soberan daude: euskara lotsagarria eta euskaldunekiko errespetu eza onartezina. Testu hau Sopelako TAO makinetan dago…\nBERRIRO ERE esan dugu orain dela Sopelako udalak beste agiri onartezin bat atera zuelako euskaraz omen… “omen” ulertezina zelako.


‘Irakurri matte’ irakurle taldean parte hartzeko izena eman beharko da aurten — Zumaiako Udala\n‘Irakurri matte’ irakurle taldean parte hartzeko izena eman beharko da aurten\nUxue Alberdiren gidaritzapean elkartzen dira irakurle taldeko kideak, irakurritakoak norberari zer ekarri eta iradoki dion partekatzeko. Aurtengoan, egoerak behartuta, taldean parte hartzeko beharrezkoa izango da izena ematea.\nUxue Alberdi idazle eta literaturzaleak gidatzen duen irakurle taldeak bederatzigarren ikasturtea du Zumaian. Orain artean Hilabetean behin Alondegiko Moila gelan bildu izan dira taldekideak, irakurritakoak norberari zer ekarri eta iradoki dion partekatzeko. Saio guztiak astearteetan egiten dituzte, 18:00etan.\nOrain artean saio irekiak antolatu izan dituzte, baina bizi dugun osasun egoerak behartuta, taldean zenbat kide izango diren aurreikustea beharrezkoa izango da. Hori horrela izanik, aurtengoan behintzat, parte hartu nahi dutenek izena eman beharko dute irailaren 30a baino lehen, euskara@zumaia.eus helbidera idatzita edo 943865025 (luz. 6) telefonora deituta. Honako datuak zehaztu beharko dituzte: izen-abizenak, telefonoa eta e-posta.\nLiburu zerrenda prest\nDagoeneko aurreratu dituzte ikasturte honetan irakurriko dituzten lehen liburuen izenburuak, baita bisitan izango dituzten bi irakurleren izenak ere.\nUrrian Joxe Agirreren Nobela errealista bat irakurriko dute, eta idazlearen bisita izango dute urriaren 13an. Azaroaren 10ean Carson McCullersen Kafe tristearen balada liburuaz hitz egiteko bilduko dira. Abenduan 8an Maddi Ane Txoperena idazle gaztearekin bilduko dira, Ene baitan bizi da nobela irakurri ostean. 2021ean irakurriko landuko dituzten bi libururen berri ere eman dute: Ingerberg Bachmann-en Aldibereko eta Margaret Atwood-en Neskamearen ipuina.\nIrakurle taldearen inguruko informazio gehiago nahi izanez gero, egin klik hemen.\nAlondegiko ikasgela irekita egongo da ekainaren 15etik aurrera 2020/06/12


Berrogei urte beteko ditu aurten Igorreko Ziklo-krosak\nAbenduaren 11n izango da Igorreko Ziko-krosa, Euskadi Basque Country Challenge aurten. Arratiako Ziklista Elkarteak (AZE) antolatuten dauan proba honen berrogeigarren urteurrena danez, probearen historia jakitera emoteko, argazki erkusketea, 40 urteotako historia jasoten dauan filmaren aurkezpena eta ziklo-krosari buruzko berbaldia egongo dira. Bertan, Daniele Pontonik, Mario de Clerq-ek eta Jose Mari Yurrebasok hartuko dabe parte.\nLasterketea, 09:00etan hasiko da. Masterrak izango dira lehenengoak lehian; M30, M40, M50 eta M60 kategoriakoak, hain zuzen. Gero 10:00etan Kadeteen txandea izango da, neskak eta mutilak. 11:00etan Gazteak, oraingoan mutilak bakarrik. Sari banaketearen ostean, lasterketa nagusi biak izango dira. 11:45ean, andrazkoena, Gazte, Sub23 eta Elite mailakoak, eta 13:00etan, gizonezkoena, Sub23 eta Elite mailakoak. Azken lasterketa bi honeek ETB4k zuzenean emongo ditu.\nEuskadi-Basque Country Challengek hiru proba ditu eta azkena izango da Igorrekoa. Lehenengo lasterketea, hilaren 4ean izango da Zuiako Ametzagan (Araba); bigarrena, hilaren 8an Asteasun (Gipuzkoa), eta hirugarrena Igorren, hilaren 11n. "Aurten lehenengo urtea da eta oinarri sendoak ipini gura doguz urteetan mantenidu daiten" esan eban Juan Mari Zurinagak AZEko presidenteak Challengearen prensa aurreko aurkezpenean.\nNazinoarteko ziklo-kroslari askok hartuko dabe parte Igorren. Tartean, Lars Boom eta Patrick Van Leuwen holandarrak eta Helen Wyman britainiarra edo Sara Casasola italiarra izango dira.\nArratiako talde guztiak, Arratia-Murias, Fisik-Banco Mediolanum eta beste taldeetako arratiar guztiak, Igorren egotea espero dau Zurinagak.\nAndren parte hartzea gorantza\nIgorreko Ziklo-krosak, andren partaidetzea bultzatu gura dau. Igaz, lehenengoz, kategoria guztietako sariak bardinak izan ziran. Aurten, lehenengoz, ETBn zuzenean emongo dabe andrazkoen lasterketea. Zurinagaren arabera, ziklo-kroslari onak etorriko dira Igorrera "Munduko Txapelketak jokatzen dituen, atzerriko hainbat andra izango doguz gurean, Ingalaterra, Holanda, Italia, Frantzia eta Belgikatik etorrita eta sano polita izango da tropela, 30-40 bat ziklo-kroslari batera".\nBerbaldia eta erakusketea\nArgazki erakusketearen inaugurazinoa abenduaren 10ean izango da 18:00etan Igorreko Kultur Etxean. Ondoren 18:30ean, 40 urte honeetan zehar Igorreko Ziklo-krosean parte hartu daben hainbat ziklo-kroslarik euren esperientziak konpartiduko dabez zaleakaz. Igorreko Ziklo-krosa hirutan irabazi dauan Jose Mari Yurrebaso, Daniele Pontoni, 6 bider irabazi dauana eta Mario de Clerq izango dira hizlariak. Gero, 19:00etan, Igorre 40 urte Ziklokrosean dokumentala proiektauko da.


Free Furry Porno Jokoak – Online Sexu Jokoak Xxx\nFree Furry Porno Jokoak Gune Da, ez Duzu Ezagutzen Zen Posible\nZuk dizut gauza bat. Sexu jolas-industria gauzarik onena dela ezin da inoiz gerta furry komunitatea. Eta trantsizioa Flash HTML5 da, halaber, bikaina ekitaldi bai sortzaile jokoak eta furry fetishists. Hori delako HTML5 jokoak dira, bai errazago sortzeko eta gehiago aurreratu batetik grafikoak ikuspegitik. Honek ematen duen aukera asko sortzaile independente garatzaileek duten gauza furry fantasiak etorri furry sexu diren jokoak islatzen fantasiak, egia kide eder hau komunitatean., Bildu dugu, horiek guztiak onena jokoak bilduma Free Furry Porno Jokoak, non jolastu ahal izango duzu doan guztia, zuzenean zure nabigatzailean. Izango duzu harritu nola amazing joko horiek guztiak dira bilatzen eta pertsonalizazio menuak emango dizu mota guztiak sortzeko fursona lortu duzu arraio. Hau da, nahiz eta gune guztiak buruz furry mundua, oraindik asko dago hainbat kinks eta kategoriak. Hau da, besterik erregular bat bezala porno jolas-gune, baina horren ordez, chicks eta dudes, lortuko duzu sexy furry pertsonaiak.\nIzen gisa gune dakar, jokoak hemen guztiak ez dira guztiz doan. Ez duzu erregistratu behar ezer, ez duzu ezer deskargatu eta ez da bete behar edozein motatako izen-emate formularioa zure datu pertsonalak. Hau sortu dugu, gune emateko furry zale interaktibo bat ingurunean, non bizi ahal izango dute beren fantasiak. Etorri eta gozatu dena oraintxe.\nSexu-Jokoak Guztiak Egin Ahal Izango Furries Cum Eta Squirt\nEskaintzen ari gara handiena eta gehien anitza bilduma furry porno jokoak web orrian. Ezberdinak lortuko duzu, jokatzeko estilo-maila desberdinak zure fetitxe. Noiz jolastu nahi duzun zerbait mozketak zuzen chase eta ekartzen duzu hardcore sexu, besterik ez duzu behar sexua simuladoreak aurkituko duzu hemen. Joko horiek ahal izango duzu fuck the furry pertsonaiak hala ere nahi duzun. Eta horren gainean, lortuko duzu pertsonalizatu horiek oinarritutako zure fantasiak. Ez hori bakarrik, baina guk ere etortzen gay furry simuladoreak eta lesbiana direnak, eta queer furry fetishists.\nNahi izanez gero jolas gehiago, ñabardura, eta bertan pertsonalizatu ahal izango duzu zure avatar eta egin begiratu zehazki nola zure barruko fursona sentitzen, ondoren, behar duzun begiratu bilduma RPG sexu jokoak ekarri dugu. Joko horiek izango duzu bizi mota guztiak furry abentura. Izango duzu ibiliko mapa berriak bilatzen lagunak eta jakin ahal izango duzu, beren itzuli interesgarri istorioak aurretik duzu arraio horiek.\nIzan dugu, nahiz furry hentai jokoak, horietako batzuk ez ziren inoiz kaleratu mendebaldeko audientzia. Egia esan dugu joan eta lortu jokoak jatorrizko Japoniako sortzaile eta, ondoren, itzulitako horiek geure burua. Eta nahi baduzu, play jokoak, besterik gabe istorioa da, orduan behar duzu begiratu testu oinarritutako furry jokoak dugu. Jokoak hauek dira, funtsean, interaktiboa erotismoaren literatura, zein izango da eskaintza bat jokatzeko antzeko zer lortu duzu eleberri grafiko bat, baina, halaber, aukera aldatuz istorioa line eta amaiera jokoaren bidez zure erabakiak.\nJoko Horiek Guztiak Dira Zurea Oraintxe\nNoiz etorri gure gunean, gainera berresten zarela 18 urtetik gorako, ez duzu ezer egin behar. Da plataforma librea da, non lortu duzu mugagabea joko. Eta badakigu nola furry komunitate gustuko elkarreragin, dugu, beraz, barne-komunitatearen ezaugarriak gure gunean zein daiteke ere erabili ez izen-ematea. Orain arte, inplementatu dugu iruzkin bat atalean, eta foro bat gunean, eta laster izango dugu txat gela bat eskuragarri dago hemen. Horren gainean, ari gara datozen bat egiteko behar duzun guztia handia erabiltzaile-esperientzia., Deskribapenak guztietako jokoak eta euskal herria iristen lagunduko dizu mota eduki behar duzu segundotan. Eta nahiz eta batzuk ditugu iragarkiak gunean, ez da izango edozein pop ups edo beste edozein gauza oztopatzeko zure jokatzeko esperientzia. Guztiak, hau da, zeruko edozein furry zalea.


Espelta eta zekalezko ogiak |\n← Ziape eta arto ogitxoak\nTipula eta mahatspasa ogia →\n11 responses to “Espelta eta zekalezko ogiak”\n21:34 otsaila 11, 2011\nHau esteinua! Itxura oso ona dauka ogi horrek.\nNik espelta eta zekalea erabili izan ditut, baina bakoitza bere aldetik, ogi ezberdinak egiteko. Zer moduz biak batera? Bata besteari gailentzen al zaio? Zekale baino espelta gehiago erabiltzeak zaporeak orekatzeko bidea dirudi, hala izan al da?\n22:14 otsaila 11, 2011\nUfa, ze galdera zailak!!!\nEgia esan espelta erabiltzen dudan lehenengo aldia da, eta zekalea erabili dudan arren, esperimentatzen nabil oraindik. Baina oso zapore desberdina ematen diote ogiari, nik ez dut holakorik inoiz probatu eta harrituta nago. Bizi osoa ogi txuria jaten eta begira zer deskubritu dudan orain!\nIkasten jarraitu beharko det beraz!!\n23:48 otsaila 11, 2011\nBikain Olatz, a zelako ogia atera zaizun labetik, nik horrelako taxua izateagatik ordainduko nuke…itxura itzela benetan…\n12:51 otsaila 12, 2011\nAupa Olatz, uauuu! itxura ezin hobea, dastatuko nituzke tostadatxo batzuk… Nik zekalea asko erabiltzen dut, ia ogi guztietan sartzen dut, gutxiago edo gehiago, espelta berriz ez, eta dena behin esperientzia txar bat izan nuelako (erabili nuen lehenengo aldian maneia ezineko ore bat atera zitzaidan, gorputzik gabekoa). Ongi etorri eta segi horrela!\n13:23 otsaila 12, 2011\nIepa Intxaurtsu eta Mari!\nNeri ere kosta zitzaidan orea dominatzea, ez pentsa… porlana egiten ari nintzela zirudien! Nork esan behar zuen hortik ogia aterako zela!!\nPazientzia pixkat behar da, bai, hori ez dizuet ukatuko.\nBaina emaitzak pena merezi du!mmmmmm….\n19:16 otsaila 13, 2011\nEstreinu bikaina izan duzu, ogia pixkat erre arren. Nik espelta asko erabiltzen dut, eta izugarri gustatzen zait. Zentenoak kriston tokea eman beayo, bai horixe. Neri zapore aldetik eta ogi earra ateratzen zaizkit, baina itxura aldetik… puff, menudos monstruos. uantxe ai naiz pixkat tankera hartzen ogiyan kontu honi eta zeoze txukuna in beziñ laster nik ere argitaratuko dut. ea zureak bezain itxura ona duen.\npatxo handi bat!!!!!!!!!!!!!!!!!!!!\n14:09 otsaila 15, 2011\nZure ogiak goxuak badaude garrantzitzuena egina dago!\nKanpoko itxura..enfin, batzutan ondo ateratzen da ta bestetan ez, ogiaren asunto hau misterio bat bait da. Baina nik nahiago det mimoz egindako “monstruo” goxo bat, superreko ogi polit, zozo eta industrial bat baino.\n09:01 otsaila 16, 2011\nAupi Olatz, ongi etorria izan.\nIrin integralekin egina egoteko mami dotorea geratu zaizu, bai horixe. Erretzearena badakizu konpondu daitekela? Kolore larregi hartzen ari dela konturatzen bazara, gainetik aluminiozko papera ipini eta konponduta. Momentu horretan ez daukazula, ba ogia buruz bera jarri. Duela hamar egun, tailer baten, horixe egin genuen. Atzetik gehiago erretzen dela, ba ogia jiratu eta halakoak 😉\nGaldera bat, labe barruan ez duzu urik ipintzen lurruna sortzeko?\nHasiera polita, Olatz.\n12:49 otsaila 16, 2011\nLabearen azpikaldean bandeja bat jartzen det urarekin, bai.\nHalare labe hau ez da nik erabiltzen dudana, eta sustoa ogia ateratzerakoan hartu nuen, ordurarte ongi zijoala pentsatzen bait nuen..agian goitik bakarrik berotzen zuen, edo halako zerbait.\nHurrengorako kontuz ibiliko naiz labe “ezezagunekin”, eta zure aholkuak ere kontutan hartuko ditut, noski.\n18:22 otsaila 21, 2011\nEstrenaildi polita Olatz, ogi dotorearekin! Neuri ere kosta zitzaidan labe berriari trukua hartzea,, baina ogi “morenito” bat edo beste, eta hortik aurrera primeran. Konpainia ederrean jarri duzu ogia argazkian,, oliba olioa,, ai ene, astebete kanpoan pasa ta abstinentzia sindromea dut, gaur etxeratzean lenego lana ama oreari “jaten” eman behar diot..\n15:40 otsaila 26, 2011\nJeje, ni ere berdin nabil. Lau egun pasa ditut etxetik kanpo eta eskuak oretan sartzeko irrikitan nago!!\nEta oliba olioa eta gatz pixkat, nola ez, ogia laguntzeko onena. Udara iristen denean, baratzeko tomatearekin igurtzita ere…mmmmmmmmm!!!


EiTB-k teknologia mugikorraren bidez sormen eredu berriei ateak zabalduko dizkie | El Correo\nZurekinEiTB-k teknologia mugikorraren bidez sormen eredu berriei ateak zabalduko dizkie\nEiTB-k teknologia mugikorraren bidez sormen eredu berriei ateak zabalduko dizkie\nGazteak mugikorra erabiltzen. / Iosu Onandia\nDagoeneko abian da 'SmartBerri', mugikorren bidez egindako erreportajeen lehiaketa\nIZASKUN MOYANO Miércoles, 29 noviembre 2017, 00:05\nEiTB, Euskal Herriko Unibertsitatea, Deustuko Unibertsitatea, Mondragon Unibertsitatea eta Nafarroako Unibertsitateak elkarlanean aritzeko hitzarmena sinatu dute. Oraingo honetan, 'SmartBerri' da proiektuaren izena, mugikorren bidez grabatu eta osatutako erreportajeen lehiaketa. Ekimen honen bidez, ikus-entzunezko kazetaritzaren euskarri eta lanketa berriei ateak zabaldu nahi dizkie, bai euskaraz eta baita gaztelaniaz ere.\nKazetari multimedia gero eta hedatuago dagoen ofizioa da. Izan ere, teknologia berrien agerpenak ohiko kazetaria alde batera utzi eta hainbat tresnarekin lanean jaioa den profesionala eraiki du. Geroz eta gehiago dira smartphonea erabiliz lan egiten dutenak. Berriak grabatu, piezak editatu eta zuzenean beraien kate edota medio sozialetan jartzen dituzte ikusgai.\nMugikor adimentsua lehenengo pantailatzat dute, gazteenek batez ere. Halaber, geroz eta gehiago erabiltzen den ikus-entzunezko komunikabide tresna bilakatu da, eta online ikusten diren bideoen %60a da. Agerian da, beraz, gailua hartzen ari den indarra nerabeen artean, baina gainontzeko adinetako jendearen artean ere, oro har, garrantzi handia du.\nGauzak horrela, EiTBk mugikorraren bidez sormen eredu berriei ateak zabaldu nahi dizkie. Lehiaketara aurkeztu nahi dutenek eitb.eus webgunera jo beharko dute eta bertan fitxa bete eta erreportajea igo. Ondoren, zenbait adituz osatutako epaimahaiak erabakiko du irabazlea zein den eta azkenean erreportajea ETBko kateetan izango da ikusgai.\nParte hartzaileen artean hiru irabazle aukeratu eta sari bana eskainiko zaizkie: lehendabizikoa 1.499 eurokoa izango da; bigarrena 499 eurokoa eta hirugarrena 199koa. Erreportajeak 2018ko urtarrilaren 15etik otsailaren 15era igo ahal izango dira webgunera, baina epaimahaiaren erabakia martxoan, oraindik zehazteke dagoen egunean, emango da jakitera.\nUpv, Mondragon Unibertsitatea, Eitb, Euskera\nSteve Winwood eta Mavis Staples BBK Music Legends jaialdian izango dira Chema Madoz: argazkilari oso literario bat


Azpiegitura, Baliabide eta Teknologia Zuzendaritza - Hezkuntza saila\nAzpiegitura, Baliabide eta Teknologia Zuzendaritza\nTitularra: Alfredo Ruiz Huerga\nSailaren zuzendaritzei dagozkien egiteko orokorrez gain, Azpiegitura, Baliabide eta Teknologia Zuzendaritzak honako egiteko eta jardun-arlo hauek ditu esleiturik:\nHezkuntza-sistema egoki garatzeko, azpiegituretako dotazioak kudeatzea.\nUnibertsitateaz kanpoko ikastetxe publikoetan eta sailaren gainontzeko bulegoetan higiezinak eraiki, handitu eta hobetzeko prozedurak izapidetzea eta ikuskatzea.\nObrak gainbegiratzea, obra-proiektuak gainbegiratzeko, ikuskapen teknikoko, kalitate-kontroleko eta ziurtagirien jarraipeneko zerbitzu espezifiko gisa jardunez, bai eta hitzartutako prestazioa behar bezala egikaritzen eta gauzatzen dela ziurtatzeko behar diren erabakiak hartu eta jarraibideak ematea ere, eragotzi gabe beste organo edo sail batzuei dagozkien eginkizunak.\nUnibertsitateaz kanpoko ikastetxe publikoak eta sailaren gainontzeko bulegoak ekipatzeko dotazio orokor eta bereziak kudeatzea, hargatik eragotzi gabe beste organo batzuei dagozkien egitekoak.\nSistema eta baliabide informatikoak planifikatu, diseinatu eta ezartzearen arloan sailari dagozkion egitekoak betetzea, hezkuntza-sistema informazio-gizartearen premietara behar bezala egokitzeko xedez.\nSailaren informatika arloko beharrizanak planifikatzea eta koordinatzea, hala aplikazioei nola euskarriei dagokienez.\nUnibertsitateaz kanpoko irakaskuntzarako eraikin eta instalazioetako obretarako laguntzak aztertu, proposatu eta kudeatzea.\nEstatistikaren arloan sailari dagozkion egitekoak baliatzea; hartarako, Hezkuntza Sailaren berariazko estatistika-organoa atxikiko zaio.\nAurreko apartatuan adierazitako gaietan, Hezkuntza Saileko lurralde-ordezkaritzak Azpiegitura, Baliabide eta Teknologia Zuzendaritzaren mende egongo dira funtzionalki.\nAzpiegitura, Baliabide eta Teknologia zuzendaria


Izen gabe, direnak. Haurdunaldia beteko khantoriak\nTere Irastortzaren liburuak\nMultimendia: Irudiak, Entzuketak, bideoak...\nLlenabais el mundo. Mundua betetzen zenuten. Edición bilingüe\nTere Irastortzak "Izateko sortu " saiakera laburra argitaratu du RIEV aldizkariko azken alean. Bertan idazketan eta sorlanean eragina duten hainbat bizipen eta oroitzapen aletzen du.\nAgurtzane Solaluzek Ean, Abuztuaren 1etik 7ra bere lanak erakutsiko ditu.\nMargolariak dionagatik 2010eko insomnio gau batean bere margolanak eta poesia elkartu nahi izan zituen eta urtebete eman du bere barne-diskurtsoa poesiaren ispilu aurrean jartzen. Horretarako hainbat euskal poetren testuak erabili ditu ( Harkaitz Cano, Luigi Anselmi,Miren Agure Meabe,Iñaki Irazu,Arantxa Urretabizkaia,Kirmen Uribe eta Tere Irastortza).\nAstegunez arratsaldeko 7etatik 9etara bisitau ahal izango da eta igandean 12:30etatik 21:30etara.\nEta orain badakit poema libururako musika webgune honetan entzungai\nOrrialdea 10-(e)tik 11-(e)ra\nTere IRASTORTZA Zaragozako Liburu Azokan / Tere IRASTORTZA en la feria del libro de ZARAGOZA.\nNerea Azurmendi: elkarrizketa Tere Irastortzarekin.\nKULTURKLIK "Llenabais el mundo / Mundua betetzen zenuten"\nLIBURU AURKEZPENA BARTZELONAN EKAINAREN 4ean\nTere Irastortza bere azken liburua liburua aurkeztu zuen Tausten\nManentena, itzultzailearen eginkizun eternala\nLiburu egunean Zaragozan liburuak sinatzen.\nKORTAZAR, Jon " Euskal poesiaren itzulpen berriak "\nEUSKAL MUSIKA Egilea: Tere Irastortza Bisitak : 4634\nPOEMAK Egilea: Tere Irastortza Bisitak : 4502\nVOCALIA TALDEA Egilea: Xabier Sarasola Bisitak : 4425\nLiburu aipamenak 34


Flournoy andrea, adibidez | Iritzia | GARA Euskal Herriko egunkaria\nArazoa da Flournoy andrea ez dela Trumpen gorteko karikaturazko txoriburu horietako bat, egungo elite estatubatuarraren ordezkari petoa baizik\nAEBetako politikagintzaren inguruan karikaturak egiteko aproposegia da sasoia; ez da ekairik falta. Baina horrexegatik da inoiz baino beharrezkoagoa erretratuak, laburrak bederen, ahalik errealistenak egitea. Bizitoki dugun benetako mundua nolakoa den jakiteko. Lagungarria izan daiteke oraingo adibide bat. Michele Flournoy andrearen izen aski ezezaguna lehen planora itzuli da Trumpaldiaren azken egun zalapartatsuotan. Pentagonoko politikaburua izan daitekeela diote, J. Anderson dimititu berriaren eta haren behin-behineko ordezko A. Tataren lekua hartuz. Eta ondorengo bi hilabete asaldagarrietan, gutxienez, zer ekar lezakeen horrek hausnartzen hasi dira asko. Postu horretatik erabakitzen baita AEBetako indar armatuen politika.\nNoski, hausnarketak ez ditu lasaitu begiraleak. Aurtengo ekainean, urrunago joan gabe, Flournoy andreak “Foreign Affairs” aldizkarian idatzitako artikulu batean itzulinguru gutxirekin mahairatu baitzuen Txinak Hego Txinako Itsasoan eduki zezakeen itsas armada oso-osorik suntsituko lukeen aurretiazko erasoa egiteko aukera. Hartara, «Beijingeko agintariek arreta gehiagorekin ibili beharko lukete edozertarako ere». Eta ez pentsa nazioarteko zuzenbideak edo bestelako legeek erreparo berezirik sorrarazten zizkiotenik; bere zalantza bakarra zen hartarako beharko litzatekeen indar-bilketaren zailtasuna...\nArazoa da Flournoy andrea ez dela Trumpen gorteko karikaturazko txoriburu horietako bat, egungo elite estatubatuarraren ordezkari petoa baizik. Demokrata aitortua, lehen ere Pentagonoan goreneko ardurak, emakume batek inoiz izan dituen goitarrenak, eduki dituena... Clintonekin eta Obamarekin. Hori bai, bere jakinbide militar zuzena, militar bulegari batekin ezkonduta egotetik eratorriko da; bera, izatez, gehiago delako Hollywoodeko kumea. Eta, ideiak ideia, bideo jokoak non amaitzen diren eta bizitza errealaren fazeta gaiztoena den gerra non hasten den garbi ez dutela diruditenak gorenean ikusteak lasaitzen ote du inor?


50 bat pilotari buru-belarri lanean mutilen eskuko teknifikazio entrenamenduetan\n2019/10/10 | Ikastaroak\nHautaketa entrenamenduak bukatuta, osatu dugu pilotarien behin betiko zerrenda; infantil kategoriako 35 pilotari ari dira, Urrestillan (Azpeitia), Zizurkilen eta Lasarte-Orian, eta kadete kategoriako 18, Donostian; entrenamendu tekniko pertsonalizatua eskaintzea du xede Gipuzkoako Euskal Pilota Federazioaren egitasmoak\nEkin diete entrenamenduei 2019-20 denboraldiko mutilen eskuko teknifikazio proiektuan parte hartzeko aukeratutako pilotariek. 53 lagun dira guztira, infantil kategoriako 35 eta kadete kategoriako 18. Aste honetan (2019-10-09) hasi dituzte saioak, eta ekainera bitarte asteazkenero bilduko dira frontoietara, pilotaz gozatzeko eta trebatzeko gogoz.\nGipuzkoako Euskal Pilota Federazioak (GEPF) sustatutako egitasmo honek pilotariei entrenamendu tekniko pertsonalizatua eskaintzea du xede. 2014-15 denboraldian jarri zen martxan, eta urtero harrera bikaina izaten du.\nAurtengo deialdia berriz ere infantil eta kadete kategorietako pilotarientzat izan da, eta Gipuzkoako 24 klubetako 103 pilotarik eman zuten izena, 60 infantil eta 43 kadete. Irailaren 18an, 25ean eta urriaren 2an hautaketa entrenamenduetara deituak izan ziren, eta ondoren osatu da pilotarien behin betiko zerrenda.\nEsan bezala, 18 pilotari kadete ariko dira Gipuzkoa mailako entrenamenduetan (eskualde guztietakoak dira hauek), eta 35 pilotari infantil eskualdeetan (Deba eta Urolako 12, Goierri, Tolosaldea eta Aiztondoko 12, eta Bidasoa, Oarso eta Buruntza eskualdeetako 11).\nIzan ere, infantilei zuzendutako entrenamenduak hainbat eskualdetan izango dira: Deba eta Urolako pilotariek Urrestillan (Azpeitia) izango dituzte saioak, Beñat Rezusta pilotari profesionalarekin; Tolosaldea, Goierri eta Aiztondokoak Zizurkilen elkartuko dira, Iñaki Esnal pilotariaren gidaritzapean; eta, azkenik, Bidasoa, Oarso eta Buruntzako pilotariak Lasarte-Orian elkartuko dira, Andoni Ugalde pilotariarekin entrenatzeko.\nKadete kategoriako entrenamendu guztiak, berriz, Donostiako Atano III.enean izango dira, eta Iraitz Olaetxea GEPFko teknikariak gidatuko ditu.\nOndorengo lerrotan bildu ditugu aurtengo teknifikazio proiekturako pilotari hautatuak eta saioen hainbat xehetasun:\n(Iraitz Olaetxea) Asteazkena Donostiako Atano III.a pilotalekua 17:00 Kadeteak (A) Eñaut Aranburu (Behar Zana)\n18:00 Kadeteak (B) Mikel Camina (Eibar)\n19:00 Kadeteak (C) Unai Amiano (Tolosa)\n(Beñat Rezusta) Asteazkena Urrestillako (Azpeitia) Txikuri pilotalekua 17:00 Infantilak (B) Adur Aldea (Aloña Mendi)\n18:00 Infantilak (A) Jokin Bidezabal (Ilunpe)\nGOIERRI, TOLOSALDEA ETA AIZTONDO (Iñaki Esnal)\nAsteazkena Zizurkilgo Intxaur pilotalekua 19:00 Infantilak (A) Jurgi Altuna (Tolosa)\n20:00 Infantilak (B) Oier Alzelai (Legazpi)\nBIDASOA, OARSO ETA BURUNTZA (Andoni Ugalde) Asteazkena Lasarte-Oriako Michelin pilotalekua 17:00 Infantilak (A) Aitor Arrillaga (Gazteleku)\n18:00 Infantilak (B) Joanes Cestau (Gazteleku)


About: Antso II.a Gaztelakoa\nAntso II.a Gaztelakoa (1036/1038-Zamora, 1072ko urriaren 7a), Indartsua (gaztelaniaz: El Fuerte) ezizenaz ezaguna, Gaztela (1065 - 1072), Galizia (1071 - 1072) eta Leongo erregea (1072) izan zen. Fernando I.a Leon eta Gaztelakoa eta Antsa Leongoa zituzten gurasoak. Alberta ezkondu zuen, litekeena atzerritarra. Aitaren partetik Gaztelako Erresuma jarauntsi zuen. 1068an Antso IV.a Nafarroakoa eta Antso Aragoikoa bere lehengusuak mendean hartu zituen Hiru Antsoen Gudan. Aragoiko konderritik Bureba, Errioxa eta Araba berreskuratu zituen. Orduan Leongo Erresuma konkistatzeari ekin eta 1072an lortu zuen. Hala ere, leondarrek onartu ez eta Antsok Zamora setiatu zuen. Setioan Vellido Dolfos bertako nobleak erail zuen. Hori zela eta, Alfontso bere anaiak Leongo Erresuma berreskuratu ez ezik Antsoen lurrak ere lortu zituen. (eu)\nAntso II.a Gaztelakoa (1036/1038-Zamora, 1072ko urriaren 7a), Indartsua (gaztelaniaz: El Fuerte) ezizenaz ezaguna, Gaztela (1065 - 1072), Galizia (1071 - 1072) eta Leongo erregea (1072) izan zen. Fernando I.a Leon eta Gaztelakoa eta Antsa Leongoa zituzten gurasoak. Alberta ezkondu zuen, litekeena atzerritarra. Aitaren partetik Gaztelako Erresuma jarauntsi zuen. 1068an Antso IV.a Nafarroakoa eta Antso Aragoikoa bere lehengusuak mendean hartu zituen Hiru Antsoen Gudan. Aragoiko konderritik Bureba, Errioxa eta Araba berreskuratu zituen. (eu)\nAntso II.a Gaztelakoa (eu)\ndbr:Antso II.a Gaztelakoa\nwikidata:Antso II.a Gaztelakoa\ndbpedia-cs:Antso II.a Gaztelakoa\ndbpedia-de:Antso II.a Gaztelakoa\ndbpedia-es:Antso II.a Gaztelakoa\ndbpedia-fr:Antso II.a Gaztelakoa\ndbpedia-it:Antso II.a Gaztelakoa\ndbpedia-ja:Antso II.a Gaztelakoa\ndbpedia-nl:Antso II.a Gaztelakoa\ndbpedia-pl:Antso II.a Gaztelakoa\ndbpedia-pt:Antso II.a Gaztelakoa\ndbpedia-wikidata:Antso II.a Gaztelakoa


Play jokoa Space steeplechase Online:\nSpace steeplechase, jokoa oso erraza da, baina oso interesgarria da. Run, salto egin, puntuak pilatu eta erregistro ezarri. . Play jokoa Space steeplechase konektatuta.\nTekniko jokoa Space steeplechase ezaugarri\nGame Space steeplechase gehitu: 21.12.2012\nJokoa jokatzen: 6306 aldiz\nBezalako jokoa Space steeplechase Jokoak\nDeskarga jokoa Space steeplechase\nEmbed Joko Space steeplechase zure web orrian:\nJokoaren txertatu Space steeplechase zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Space steeplechase , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Space steeplechase -rekin, baita ere, jokoa jokatu zen:


Noticia_Inteligencia-artificial - bizkaia - Bizkaiko Campusa - UPV/EHU\nAdimen artifizialeko teknikak aeronautika-industriako prozesuak optimizatzeko\nUPV/EHU eta IK4-TEKNIKER zentroa lankidetzan aritu dira, doktore-tesi batean, sektorearekin loturiko arazoak optimizatzeko asmoz.\nSusana Ferreiro informatika-ingeniariak doktore-tesi hau egin du: 'Aportaciones para el diagnóstico y pronóstico en problemas industriales mediante técnicas de Clasificación Supervisada' (Zenbait ekarpen, sailkapen gainbegiratuzko tekniken bitartez arazo industrialen diagnostikoa eta pronostikoa egiteko). Lana TEKNIKER-IK4 zentro teknologikoan egin du Ferreirok, UPV/EHUko irakasle Basilio Sierra Araujo zuela zuzendari (Informatika Fakultateko Robotika eta Sistema Autonomoen ikerketa-taldeko zuzendaria). Ikerketaren helburua izan da aeronautika-industriarekin loturiko arazoei adimen artifizialeko bi teknika aplikatzea: datu-meatzaritza (data mining) eta ikaskuntza automatikoa (machina learning). "Sailkapen-algoritmoak eta -ereduak dira, datu-bolumen handietatik informazioa ateratzen eta datu horietatik ezagutza ondorioztatzen dutenak", azaldu du Ferreirok. Zehazki, hiru arazo aztertu dituzte aipatutako tekniken bidez: hegazkin-balazten higaduraren pronostikoa, aurretiazko mantentze-lanak egiteko; piezak zulatzean aterako diren bizarren aurreikuspena; eta olioaren basikotasun-zenbakia (BN) aurreikustea datu elektroskopikoetan oinarriturik.\nAzken helburua hegazkinari linean egin beharreko mantentze-lanen kostua murriztea da -hau da, lur hartzen duenetik hurrengo hegaldira bitarteko mantentze-lanen kostua murriztea-, eta unerik eta lekurik egokienean egin ahal izatea lan horiek. Bestalde, azterketaren beste helburuetako bat da hegaldien arteko itxarote-denbora murriztea eta hartara puntualtasuna ziurtatzea, orain mantentze-lanek eragiten dituzten atzerapenak saihesturik. "Hegazkinaren osagai batzuk txekeatu egiten dira hegaldi baten eta hurrengoaren artean. Batzuetan, aurreikusi gabeko arazoak agertzen dira; horregatik, lortu nahi dena da osagai batzuen higaduraren kalkulu bat egina izatea aurretik, zer baliabide beharko den aurreikusteko", dio Ferreirok. "Hegazkinen ibilbidea hobetu ere egin nahi da; izan ere, zenbaitetan, mantentze-lanak herrialde jakin batean egitea komeni da, eta, horretarako, hegazkinaren egoeraren plangintza zehatza egin behar da". Ikerketa-lerro hau TATEM europar proiektutik sortu zen.\nZulaketan bizarrak agertzearen aurreikuspena\nArazo hau fabrikazio-prozesuarekin lotua dago. Piezak fabrikatzean, ziurtatu behar da zulatzean altxatzen den bizarra -koska- ez dadila 127 mikroi baino handiagoa izan, muga hori baitauka ezarrita aeronautika-industriak. "Makinaren barne-seinaleetatik abiatzen den prozesu bat garatu dugu; denbora errealean hautematen du noiz ari den muga hori gainditzen", dio Ferreirok. Normalean, zulaketaren ondoren, beti aplikatzen da soberako bizarrak kentzeko prozesu bat, baina, ikerketa honi esker, muga gainditzen denean bakarrik aplikatuko litzateke prozesu hori". Ikerketaren parte hau ARKUNE proiektuan hasi zen.\nOiloaren basikotasun-zenbakia (BN) aurresatea datu espektroskopikoetan oinarrituta\nArazo honek olioaren degradazio-maila neurtzearekin du zerikusia. "Basikotasun-indizea erabiltzen da zer egoeratan dagoen kalkulatzeko: ea ongi dagoen, ea monitorizatu behar den, degradatzen hasi delako, edo ea aldatu beharra dagoen" dio egileak. Ikerketaren helburua zera izan zen: basikotasun-indizea zer egoeratan dagoen jakiteko eredu bat izatea, olioaren degradazio-egoeraren berri jakiteko laborategiko analisi bat egin beharrik izan gabe. Laborategiko ekipoetan indize hori lortzeko, azido perklorikoaren bitartez egiten da analisia; lan zaila da, ekipamenduaren eta materialaren aldetik ez ezik, pertsonalaren eta denboraren aldetik ere. Tesi honetan garatu den ideia da prozesu horren ordez FTIR espektrometria-metodoa erabiltzea hurbileko infragorrian. Metodo horrekin, "sentsore bat gara daiteke eta makinan edo monitorizatzen ari garen gauza hartan integratu, analisia laborategi batean egin beharrik izan gabe", azaldu du Ferreirok.\nSusana Ferreiro (Donostia, 1980). Informatika Ingeniaritzan lizentziaduna da. Doktore-tesiaren zuzendaria Basilio Sierra izan du, UPV/EHUko Konputazio Zientziaeta Adimen Artifizialaren Sailekoa (Donostiako Informatika Fakultatea), eta IK4-TEKNIKER zentro teknologikoan egin du tesiko lana. Ikerketarako, beka bat izan zuen, Iñaki Goenaga Fundazioak unibertsitate arteko doktoretza-programa baten bitartez eskainia. Programa hori Espainian eredu grafiko probabilistikoetan diharduten ikerketa-talde batzuen arteko elkarlanaren emaitza da; haien artean dago Euskal Herriko Unibertsitatea (Konputazio Zientziaren eta Adimen Artifizialaren Saila).


Ibexa 8.600 puntuetan sendotu da, ziklikoen bultzadari esker – Ekonomiaren KZ\nIbexa 8.600 puntuetan sendotu da, ziklikoen bultzadari esker\nIbex taldeak 8.600 puntuak berreskuratzeko borrokan eman zuen ostiralaren zati handi bat. AEBetako emaitzen denboraldiaren hasierak eta immunizazio-prozesua fruituak ematen ari dela baieztatzen duten datu makroekonomikoek markatutako aste honetan, AstraZeneca eta Janssenen txertoen inguruan sortutako arazoek pisatzen jarraitu zuten. Astearen azken txanpan% 0,49 jaso ondoren, Espainiako burtsak % 0,56 gehitu zuen azken bost saioetan.\nApirileko ezaugarria lateralitatea da. Ez igoera ikusgarririk, ez alertak lehertzeko erorikorik. Espainiako selektiboak urteko lehen hiruhilekoan bizi izan zuen rallyaren ondoren, katalizatzaile berriak behar dira. Argi dago indize estatubatuarrek eta alemaniarra bezalako europar batzuek hurrenez hurren erregistratutako maximoak ez direla nahikoak.\nLehen hiruhilekoko emaitzen denboraldia termometro ona izan daiteke urteko lehen hiru hilabeteetan izandako igoerek egungo balorazioak justifikatzen dituzten egiaztatzeko. ETorotik adierazi dutenez, azken egunetan argitaratu diren zifrek inbertsiogileentzako zantzu lasaigarriak ematen jarraitzen dute. “Badirudi dena hazkundearen zati handi bat deskontatu zuen merkatu baten barruan dagoela. Orain arte, onurak oso txikiak dira, eta hori da etapa honetan ikusten dugun konfiantza-seinalerik esanguratsuena “, adierazi dute.\nAmeriketako Estatu Batuetatik iritsi diren emaitza korporatibo onei (bankuek aurreikuspenak gainditu zituzten), LVHM (asteko % 6,97 igo zen, eta marka maximo historikoak) edo Daimler bezalako Europako enpresen kontuak gehitu behar zaizkie. Azken hori izan zen, hain zuzen ere, ostiralean izandako igoeren motorretako bat, egun horretan automobilgintzak % 2ko igoera izan baitzuen. Alemaniako enpresak erregistratutako igoerei esker (% 3,2), Akizeak lanaldi maximoak (% 1,34) berretsi zituen, eta astean % 1,48ra iritsi ziren.\nDaimlerren eragina Espainiako merkatuan ere nabaritu zen. CIE Automotive (% 9,52) Ibex 35en baliorik altuena izan zen ostiralean. Alemaniarraren tiraldiari Caixabanken gomendioaren hobekuntza gehitu zitzaion, konpainiaren tituluak erostea aholkatzen baitu eta % 31ko potentziala ematen baitio. ArcerlorMittal % 3,11 igo zen, lehengaien gorakadari eta Txinako Barne Produktu Gordinari esker. Asiako erraldoia % 18,3 hazi zen lehen hiruhilekoan. Podiuma Siemens Gamesak ixten du (% 1,95). Ostegunean errentagarritasunen beherakadagatik sufritu zuten bankuek bat egin zuten eroslearen korrontearekin. Sabadellek % 1,55 lortu du, Bankinterrek % 1,5, Santanderrek % 1,22, Caixabankek % 0,9 eta BBVAk % 0,58. Kontrako aldean Grifols (-% 2,5), PharmaMar (-% 1,25) eta Amadeus (-% 1,15) daude.\nEuropako gainerako burtsak immunizazio-prozesuaren inguruko arazoak alde batera uzten saiatu ziren, eta horrek arriskuan jartzen du Europako Batzordearen helburua, hau da, uda hasieran helduen % 50i txertoa jartzea, eta igoeren alde egin zuten. Mib italiarrak % 0,88 egin du gora; FTSE britainiarrak, % 0,52; Cac frantsesak, % 0,86; eta Stoxx 600ek, % 0,9. Europako merkatuak ixtean, DOW Jonesek (% 0,27) 34.000 puntutik gora lortu zituen ostegunean, historian lehen aldiz, eta s & Pk (% 0,13) marka berriak ezarri zituen. Nasdaqek, bestalde, % 0,1 egin zuen behera.\nAEBetako inflazio datuak zorraren merkatuko tentsioak baretzeko balio izan zuen. Horrek eta banku zentralek politika monetario ultralaxoei eusteko behin eta berriz hartutako konpromisoak errentagarritasunen igoerei aurre egiteko balio izan zuten. 10 urterako bonu estatubatuarrak azarotik izan duen asteko beherakadarik handiena izan du, % 1,6tik behera dago eta % 1,7tik pixka bat urrun urteko maximoa. “Erreflazio-ingurunea gelditu egin da, inbertitzaileak ingurune ekonomiko normalizatuago baten probabilitatea baloratzen ari baitira”, adierazi du Allianzek. Erresistentzia handiagoa du Espainiakoak (% 0,4) eta alemaniarrak (% 0,26), eurogunean epe luzerako emisio-oldea izan den aste honetan.\nErrentagarritasunen beherakadak urrea abendutik bere asterik onena bizitzera eraman zuen. Metal horia % 1,9 igo da, ontza bakoitzeko 1.777 dolarreraino. Bestalde, Brent % 6 hazi zen, 67 dolarreraino, 2021erako eskaria aztertu eta gero.\n← Tubacexeko langileen martxa Legebiltzarrera heldu da\nTapiak dio Tubacexeko langileen egoera lazgarria dela →\nEBZk dibidenduak banatzeko baimena eman die bankuei\nEvergrande 10 proiektu baino gehiagotan lanean jarraitzen duela dio


Irekia Eusko Jaurlaritza - Gobierno Vasco :: Eusko Jaurlaritzak 11 pertsonari aitortu die merezimendua larrialdien eta babes zibilaren arloan egindako ekintza solidarioengatik\nEusko Jaurlaritzak 11 pertsonari aitortu die…\n\nEusko Jaurlaritzak 11 pertsonari aitortu die merezimendua larrialdien eta babes zibilaren arloan egindako ekintza solidarioengatik Iturria: Irekia\n\nMedallas_112SOSDeiak_12-02-2022__1_.JPG Iturria: Irekia\n\nMedallas_112SOSDeiak_12-02-2022__2_.JPG Iturria: Irekia\nJosu Erkorekak euren ekintza kementsuen bidez larrialdi-egoeraren batean zeudenei lagundu zieten 11 pertsona horiek erakutsitako konpromisoa eta balio solidarioak nabarmendu ditu\nHorrez gainera, Larrialdiei Aurre Egiteko eta Babes Zibileko Euskal Sisteman integratuta dauden boluntarioen ardura ere aitortu du\n2021ean 112-SOS Deiak zerbitzuak 719.029 dei hartu zituen eta 218.003 gertaera kudeatu zituen, gehienak larrialdi medikoak, kaleko arriskuak eta herritarren segurtasunarekin zerikusia zuten arazoak.\nOhorezko-aitorpen hauen helburua da urtero nabarmentzea Larrialdiei Aurre Egiteko Euskal Sistema osatzen duten taldeen lana, bai eta larrialdi-egoeren ondorioak minimizatzen eta arintzen lagundu duten prebentzio-lanetan indibidualki nahiz kolektibo moduan nabarmendu diren organizazioak edo pertsonak ere.\nDominak 112ren Europako Egunean banatzen dira beti, eta egun horretan larrialdiei aurre egiteko 112-SOS DEIAK zerbitzuaren balantzea ere eskaintzen du Jaurlaritzak:\nSOS Deiak – Euskadiko Larrialdiak Koordinatzeko Zentroak, 112 telefono-zenbakiaren bidez, 029 dei hartu zituen eta 218.003 gertaera kudeatu zituen 2021ean.\nKudeatutako gertaera gehienak larrialdi medikoekin (% 22,76), kalean hautemandako arriskuekin (% 18,29), herritarren segurtasunarekin (% 16,25), pertsonen istripuekin (% 13,43) eta trafiko-istripuekin (% 8,95) lotuta zeuden.\nLurraldez lurralde, Bizkaian 383.518 izan ziren, Gipuzkoan 224.586 eta Araban 110.925.\nBestalde, SOS Deiak zerbitzuaren APPak, denbora berean, 55.183 deskarga erregistratu zituen eta 540 gertaera kudeatu ziren; eta eCall sistemak, berriz, larrialdietako 810 dei sortu zituen eta horietatik 85 gertaera errealei zegozkien.\nBereizgarri gorriko dominak (2)\nBereizgarri gorriko domina pertsonak edo ondasunak arriskuan jarri dituen larrialdi-egoera batean aparteko karra, ausardia, gizatasuna edo gizarte-elkartasuna erakutsi duten ekintza edo jarduera bikainen kategoriari dagokio.\nMouhammad Diouf:2021eko ekainaren 20an, Mouhammad Diouf senegaldarrak Nerbioi Ibaiadarreko uretara jauzi egin zuen Bizkaiko hiriburuko Mesedeetako zubiaren parean ondoeza izan zuen 72 urteko gizon bat erreskatatzeko.\nIñaki Agirre:2021eko urtarrilaren 10ean, Iñaki Agirre Moránek Orioko Antilla hondartzan ustekabean itsasora erori zen parapentelari bat erreskatatu zuen. Iñaki Agirre surf egitera joan zen hondartzara. Erreskatea zaila izan zen, emakumeak hankak lotuta baitzituen parapentearen sokekin.\nBereizgarri berdeko dominak (9)\nBereizgarri berdeko domina, besteak beste, larrialdi egoera batean pertsonak eta ondasunak babesten eta zaintzen edo larrialdiaren ondorioak murrizten laguntzeko erabakigarriak diren eta herritarrek egin dituzten, eta Larrialdiei Aurre egiteko eta Babes Zibileko Euskal Sistemaren helburuei laguntzen dieten, merezimenduzko ekintza, jarduketa edo egitateak saritzeko da.\nJoseba Mirene Elorrieta:2021eko urtarrilaren 2an, 4an eta 5ean, Joseba Mirene Elorrieta Mendiolak, Gorbeako Arraba aterpetxeko guardak, Gorbean galduta zebiltzan bi pertsona erreskatatzeko lanetan aktiboki parte hartu zuen eta aterpetxean hartu zituen jaitsi ezin ziren beste 4 mendizale.\nBorja Villarejo:2021eko martxoaren 27an, Borja Villarejo Fernándezek, Traumatologiako bosgarren mailako egoiliarrak, Laidako hondartzan (Ibarrengelu) zegoenean, korronteak eraman ondoren konorterik gabe eta bihotz-biriketako geldialdian zegoen 5 urteko adingabe bat suspertzea lortu zuen.\nVanesa Hernández:2021eko apirilaren 12an, Vanesa Hernández Elvirak, lanbidez erizainak, bihotz-biriketako bizkortze-maniobra egin zion Irungo kale batean bihotzeko geldialdia izan zuen gizon bati. Gainera, Vanesak zaineko bide bat jarri zion, eta erabakigarria izan zen gizonari bizia salbatzeko.\nYe Traore:2021eko maiatzaren 17an, emakume batek umea izan zuen Gasteizko familiaren etxean. Ye Traore alaba, 10 urtekoa, Eusko Jaurlaritzako Trafikoa eta Larrialdiak Kudeatzeko Zentroarekin harremanetan jarri zen 112 telefono-zenbakiaren bidez laguntza eskatzeko. Adingabeak telefono-operadoreak eskatutako datu guztiak eman zituen zehaztasunez.\nAna Justa Román:Bere espiritu solidarioari esker, Sestaoko udaltzainek eta suhiltzaileek etxean erorita zegoen eta Anarekin inolako familia edo adiskidetasun harremanik ez zuen adineko emakume bat erreskatatu zuten 2021eko uztailaren 31n.\nRichard Maikel Ortega:2021eko irailaren 4an, Richard Maikel Ortega Arizak Mirafloresko zubitik, Bilbao-Bermeoko noranzkoan, bere burua bota nahi zuen emakume bati bizia salbatzen lagundu zuen. Richardek larrialdiei aurre egiteko baliabideei deitu zien eta emakumearekin egon zen, hizketan eta lasaitzen, eta bere asmoan atzera egitea lortu zuen.\nJesús Etxebarria:2021eko irailaren 17an, Jesús Etxebarria Fernández de Larrinoak Donostiako kale batean, bihotz-biriketako geldialdia izan ondoren, konortea galdu zuen gizon bati lagundu eta bizia salbatu zion.\nIbai Rengel:2021eko urriaren 1ean, Ibai Rengel Caballerok N-634 errepidean, Getarian, harrapatu berri zuten eta, istripuaren ondorioz, gorputz-adar bat galdu zuen pertsona bati lagundu zion. Ibai Rengel Caballerok eremua inguratu zuen, larrialdietako zerbitzuetara deitu zuen, zauritua lasaitu zuen, hasierako torniketea egin zion, moztutako gorputz-adarra aurkitu zuen, izotz bila joan zen gorputz-adarra egoera onean mantentzeko eta lekuan egon zen laguntza-zerbitzuak iritsi arte.\nMaialen Villanueva:2021eko urriaren 13an, 77 urteko gizonezko batek bihotz-biriketako geldialdia izan zuen Pasaiako kale batean. Maialen Villanueva Llanos osasun-larrialdietako teknikaria inguruan zebilen, eta une horretan bizi-konstanterik ez zuen biktima suspertzea lortu zuen osasun-zerbitzuak iritsi aurretik.\nGaldakao Boluntarioen Gizarte Elkartea (GBGE): Urriaren 28an, Galdakaoko Galdakao Boluntarioen Gizarte Elkarteko hainbat boluntario La Palma uhartera joan ziren, bertako herritarrei Cumbre Vieja sumendiaren erupzioak teilatu, ate eta leihoetan eragindako errautsa garbitzeko eta erretiratzeko lanetan laguntzeko.\nEkitaldian, dagokion diplomaren bidez, 25 urte bete dituen Zingira Zarautz – Zarauzko Babes Zibilari ere aitorpena adierazi zaio.\nBestalde, zerbitzuan 10 eta 25 urte bete dituzten boluntarioen lana ere aitortu da.\nintervencion_erkoreka_sos_d... behera kargatu (9 MB)\nActo_Medallas_112_SOS_DEIAK... 2 GB\nintervencion_erkoreka_sos_d... 600 MB\nrecursos_erkoreka_sos_deiak... 200 MB\nMedallas_112SOSDeiak_12-02-... 1 MB (JPG)\nMedallas_112SOSDeiak_12-02-... 1000 KB (JPG)\nEusko Jaurlaritzak 36.000 euroko dirulaguntza emango dio Euskadiko Laguntza Txakurren Taldeari


Industriaren garrantzia - - Goiena.eus\nMiguel Lazpiur 2015-05-20 11:34\nEz dut uste inork herrialde honen industria sektorearen garrantziari buruz dudarik duenik: ondo joan denean, Euskadi ondo joan da, eta alderantziz.\nMenpekotasun itzela dugu; gizartearentzat ongizate handien sortzen duen sektorea da, eta hala izan da duela urte askotatik. Baina krisiak gogor jo du euskal industria, enpresa txiki eta ertainak eta besteak; multinazionalak ere bai.\nEnpresok egoerara egokitzen saiatzen ari gara, baina oso lan zaila da: barne kulturak aldatu behar dira, pertsonen konpromisoa lortu, produktua berritu, lehiakortasuna hobetu, formatu, teknologia berriak sartu, saltzera irten, nazioartekotu, inbertitu, posizionamendu eta pentsaera berriak, geure burua berrasmatu, berritu. Hor ikusiko da nork duen herrialdearekiko benetako konpromisoa; ez dut dudarik gure enpresek badutela, eta ahal duten guztia egingo dutela hemen mantentzeko, lanpostuak eta aberastasuna sortuz.\nGizarte honek ere baditu bere zorrak ekintzaileak izan direnekiko; sakrifikatu, lan egin eta guztion ongizaterako aberastasuna sortu dutenekiko. Ez dut uste nahikoa aitorpen publiko egon denik horiekiko.\nOrain, guztiz beharrezkoa da gure administrazioengandik lehentasunezko industria politika bat, publikoaren eta pribatuaren arteko elkarlana bilatuko duena; fiskalki eta sozialki enpresen aldeko politikak; inbertsiorako, formaziorako, nazioartekotzeko benetako laguntzak. Enpresen garapenerako inguru onuragarri bat sortuz; industria sektore propioak zainduz eta berriak sustatuz.\nHerrialdearen ongizaterako, gure agintariek argi izan behar dute hori dela gastu sozial onena: gastu hutsa desagertu egiten da; hau, aldiz, itzuli egiten da.


Abots bakarr bat adierazteko, ikurr bikoitz batzuk darabilguz: ts tz.\nItzaren bigarren atala s- naiz z- rekin asi ba-dadi, -d ta -g, lenengoaren azken igidin oneik, aurrerago aitatu ta azaldu dodan aldakuntza berbera egiten dabe: biak -t izatera itzultzen dira, ta aurrez-aurr daukezan beste orreikin alkarrturik, abots bakarra adierazten dauan ikurr bikoitz ori egin daroe.\nZetan esan bez, ikurra baño abotsa lenago da; baña ikurren bidez abotsen alkarr jote ori argiroago ager dadin, arau ori atzekoz-aurre ipiñi dot.\nOna emen: Ard(i + zain = artzain: + zikin = artzikin: burd(i + zain = burtzain: + zeil = burtzeil: + zil = burtzil (gurtzil): id(i + zain = itzain: zald(i + zain = zaltzain: erd(i + zaro = ertzaro: phild(a + zarr = philtzarr: Iñude + sein = iñutsein.\nBeg(i + sein = betsein: og(i + sein = otsein: og(i + seme = otseme: gog(o + seme = gotseme.\nGotseme ta gatseme erabilten dira.\nGatseme au (u)gatz + seme dala-ta, aitaturiko beste gotseme ori be gatseme-ren aldakuntza baño besterik ez dala norbaitek uste izan daike.\n- Izan daiteke; baña ezetz terik ez dala norbaitek uste izan daike.\n- Izan daiteke, baña ezetz dirudit.\nItz eratorri ta bikoitzetan, -o-ren ordez -a- sarri dakusgu: basabide, basabei, basapizti, etc: -a- ren ordez, -o- bein bez.\nGotseme ori, gog(o) + seme izan ezkero, izpiakera-lege au betetan da ta bere ikurrpenabe egoki-egokia da: augaitik gotseme ori gatseme-ren aldakuntza dala, geyagoko barik ezin siñestu negi.\nBeg(i + zulo = betzulo: + zain = betzain: + zinte = betzinte (bezinta) + zurda = betzurda: og(i + zara = otzara.\nR- naiz aldatu naiz ez aldatu, abots bateko ikurr bikoitza egiteko eran beste igidiñez ezin alkarrtu ta batu daiteke: baña ori ta guzti be, len aitatu dodan aldakuntza berbera dagi: bigarren atala gediñez naiz igediñez asi, aldakuntza bardiña egiten dauala esan nai dot.\nOna emen adibideak.\nGari: galgarau, galgorri, galbae galbe, galbelarr (galbedarr) galbeko, galbera, galbizarr, galbota (galbote) galbotxi, galburu, galburuxka, galjorrai, galjotaille, galjote.


Guri buruz - Handan Qifeng Carbon Co., Ltd.\nHandan Qifeng Carbon Co., Ltd. Txinan karbono fabrikatzaile handi bat da, 15 urte baino gehiagoko ekoizpen-esperientziarekin, karbono-materialak eta produktuak eskain ditzake arlo askotan.Batez ere karbono gehigarriak (CPC&GPC) eta grafitozko elektrodoak ekoizten ditugu UHP/HP/RP kalifikazioarekin.\nUrte askotako ahaleginaren ondoren, Qifeng konpainiaren produktuak oso aintzatetsiak izan dira etxeko eta atzerriko bezeroek eta lankidetza sakona.Gure helburua: behin lankidetza, etengabeko lankidetza!Gaur egun, gure konpainiak, batez ere, partikula tamaina eta grafitozko elektrodo mota guztietako baheketan dihardu 75 mm-tik 1272 mm arteko ekoizpena eta salmenta, gure sufre baxuko eta sufre ertaineko petrolio-koke kaltzinatuta gure baheketa profesionalaren bidez batez ere aluminiozko labean egindako anodo materialen bidez. , galdaketa eta altzairugintzako carburantea, titanio dioxidoaren ekoizpena, litiozko bateria katodoaren materiala, industria kimikoa, etab.\nGure fabrikak lehen mailako karbonoa ekoizteko ekipamendua, teknologia fidagarria, kudeaketa zorrotza eta ikuskapen sistema perfektua ditu, gure produktuen kalitatearen probak egiteko laborategi perfektuak bidalketa guztiak bezeroen eskakizunetara egokitzen direla bermatu dezake, logistika talde handia dugu, bermatu dezake. bidalketa bakoitzaren segurtasuna portura garaiz iritsi zen.Qifeng koherenteak dira kalitatea eta kantitatea eta zerbitzu bikaina bermearen jarraibideak.Hilero esportatzeko ahalmena 10.000 tona produktu baino gehiago, eta urrun gaude etxeko enpresa pribatuetan.\nZinez espero dugu mundu osoko lagunekin lankidetzan aritzea Qifeng talde-enpresa batean bizitasun handiagoarekin, erronka egitera ausartu, etengabeko berrikuntza eta garapen indartsua izateko.


2016/17 – Ricardo Baroja Eskola\nLH 1. ZIKLOKO ATARIA\nLH 2. ZIKLOKO ATARIA\nAZKEN EGUNEKO BESTA 16/17\nEkainaren 20an, ikasturteari amaiera emateko, azken eguneko besta ospatu genuen. Lehenbiziko, pilotalekuan dantza saioa ikusteko aukera izan genuen. Ondoren, Belen sukaldariak eta bere laguntzaileek prestatutako gosari goxoarekin indarrak berritu, eta 6. mailakoei agurra egin genien.\nONGI PASA UDA ETA IRAILA ARTE!!\nBERTIZ – HH 3 URTE\nGoizean iritsi orduko bertako begiraleek harrera goxoa egin ziguten, ondoren taldetan banatu eta tailer txiki batean parte hartu genuen “Erreka Mariren ginkana”. Ikasleak loretegitik ibili ziren pista desberdinak bilatuz eta azkenean Bidasoa errekan Erreka Mari lamia azaldu zitzaigun gu agurtzera.\nIRISARRI LAND – LH 1 ZIKLOA eta T.U.\nLehen Hezkuntzako 1. zikloko ikasleak eta Laguntza Gelakoak IrrisarriLand-en egin dute aurtengo kanpaldia maiatzaren 29 eta 30ean. Lehenbiziko eguneko goizean euria egin zuen, baina handik aintzinera nahiko ongi portatu zen eguraldia. Trenean ibili, mendian barna paseatu, jolasparkean jostatu… gauza pila egin zituzten, eta “Baxi” bertako maskotarekin argazkia ere atera zuten.\nMUGAZ GAIN 2017\nHONDARRIBIA – LH 2. ZIKLOA\nTALDE ARGAZKIAK 21/22


Olagarroak itxasora! | Aberrigintzan Kultur Taldea\n← Ostirala 23, Marmitako + Aberrigintzan Musika Txapelketen sariak\nTirikiTrauki Paella txapelketa 2013 →\nGu ere Bilboko Aste Nagusian ere Olagarruen aurkako kanpaina egin genuen. Kanpaina itzela egin dute lekittarrek!!! Jaietan ere errespetuz bizi !!!\nLekeitioko Udalak, emakumeenganako sexu eraso edo tratu txarrak gizartean erroturik dauden egiturazko arazoak diren heinean, horri aurre egitea guztion erantzukizuna dela deritzo. Hori horrela, erakunde publikoek dagokien eskumenekin esku hartzeko betebeharra dute.\n“Olagarruak itsasora” lemapean ondorengo mezuak zabalduko dira herritik zehar: “Akosatia ezta ligatia”, “Heteronorma apurtu” , “Gozatu norabide guztietan”, “Ez, ez da”, “Nahi dodanaz, nahi dogunian”, “Popia ikutzia ezta ligatia”, “Olagarruak itsasora” besteak beste.\nUdalak lema hauekin kartelak egin ditu eta taberna eta txozna guztietan banatuko ditu. Horrez gain, programan ere honen inguruko adierazpen bat idatziko da herritar guztiei jarrera sexisten kontrako jarrera aktiboa eskatuz eta taberna zein txoznetan eraso bat gertatuz gero jarraitu beharreko protokoloaren berri emango duen esku-orria banatuko da. Gaia ikustarazteko udalak “txapa” batzuk ere oparituko ditu programarekin “Olagarruak itsasora” lemapean.\nBeste aldetik, aurten Lekeitioko udalak Potxuak Martxan emakume taldearen iniziatibaz farmazia eta botikinetan hurrengo eguneko pilularen erabileraren inguruko inkesta egin du. Inkesta horretatik jasotako datuen arabera ohartarazi nahi dugu, nahi gabeko haurdunaldiez gain, ezin ditugula ahaztu transmisio sexualeko gaixotasunak. Horietaz babesteko kondoiaren erabilera sustatu nahi da.


Eguzkipean ospatu dute mutrikuarrek San Jeronimo Eguna -Lea-Artibai eta Mutrikuko Hitza : Lea-Artibai eta Mutrikuko Hitza\nEguzkipean ospatu dute mutrikuarrek San Jeronimo Eguna\nHerri esaerak dioenaren aurka, gaur [irailak 30], Mutrikuko Mijoa auzoan eguzkipean ospatu dute San Jeronimo Eguna. Hain zuzen ere, San Jeronimo txizati Eguna deitzen diote askok, euria askotan egiten duelako.Hala ere, goizaldean sekulako ekaitza egon da, eta auzotarrak ohitura beteko zenaren beldur baziren ere, azkenik, eguna eguzkitsu argitu du.\nAuzotarrak txosnan eztarriak bustitzen\nUrteroko hitzorduari hutsik egin gabe, jende asko batu da San Jeronimo ermitaren bueltan, baina gaurkoan beste urte batzuetan baino gehiago batu dela adierazi dute auzotarrek. “Aste barruan gaudela kontutan hartuta, pozik gaude gerturatu den jende kopuruarekin. Egia esan, aurreko egunetan ere eguraldi ederra egin digu, eta hortaz, gozatzeko aukerarik ez da falta izan”. Mezatan hasi dute jaieguna, eta urtero modura, asko eta asko izan dira elizkizuna galdu nahi izan ez dutenak. San Jeronimo ermita bete-beteta egon da, eta kanpoan ere meza entzun duenik ere egon da. Ondoren, Mutriku Sokatira Taldekoek herri kirol erakustaldia egin dute han batutako guztien gozamenerako.\nAuzotarrak erroskillak saltzen\nMutrikutik eta inguruetatik etorritako herritarrak eztarriak bustitzen eta gosea asetzen zuten bitartean, ekinean aritu dira sokatira taldekoak. Besteak beste, lokotx batzen, lasto altxatzen, lasto jaurtitzen, trontzan, ingudea altxatzen eta gurdia eramaten aritu dira kirolariak. Han batutakoek txalo zaparrada artean eskertu dute herri kirolariek egindako ahalegina. Norgehiagoka politak ikusteko aukera ere egon da. Horietan bereziena, beharbada, Patxi Ituarte Isasik eta Oier haren bost urteko semeak egindakoa izan da. Biak fin aritu baldin badira ere, semeak aurrea hartu dio aitari azken metroetan.\nEguerdian atsedenaldia egin ondoren, arratsaldean jarraituko du jaiak Mijoan. Arratsaldea, bereziki, etxeko txikienei zuzendua egongo dela aurreratu dute antolatzaileek. Traperos del rio pailazoek Zeren zain ikuskizuna eskainiko dute, eta gero, Ibiri baserriko zezen txikiekin eta pottokekin jolasteko aukera egongo da, iluntzera arte. Aspaldiko urteotan egin bezala, gainera, Patxilin de Isasi toreatzailea ere han ibiliko da han batuko direnen irribarreak sortzen.\nMutrikuko Mijoa auzoko San Jeronimo Jaiak 2015


Junior Euskal Liga 2018/06/03\nAsteburu honetan bukatu zen bigarren faseko lehen itzulia eta, nesken maila, partida aparta egon zen: Gernikak Asador 10 Gibajasi irabazi zion Malosten. Bizkaitarrek lehen postuan berreskuratu zuten, Aranurrekin berdinduta. Mutilen mailan, Fundación 5+11k lehen itzuli perfektua sinatu zuen eta Easo Elkar Autocaresek asko sufritzen zuen Azpeitian irabazteko. Donostiarrak berdinduta daude Bilbao Unamunorekin, 3-2 balantzearekin.\nALTER CONSULTING ISB 62 – 65 EASO ELKAR AUTOCARES\nIraurgi taldea ez zen gai izan lehen zatiko nagusitasuna errentagarri egiteko. Lehen bi laurdenetan zehar, etxekoek Easo menderatu zuen defentsa-oreka onari eta jaurtiketako sorta onari esker. Baina Joseba Lizarralderen mutilen ehunekoak ez ziren onak eta, horregatik, donostiarrak atsedenaldira heldu ziren 4 puntu atzetik.\nAtsedenaldiaren ondoren, Hans-en mutilek etxekoen saskiratzaile jarioa geldiaraztea lortu zuten. Dorronsoro menderatzen hasi zen bere nagusitasun fisikoari eta kalitateari esker eta etxeko taldeak arazo askori aurre egin behar izan zieten. Baina Easo ez zuen bere hobekuntza aprobetxatu ere eta azken laurdenean puntu bat aurretik sartu ziren azpeitarrak.\nEmozioz betetako amaiera eta bi taldeek garaipena lortu ahal izan zuten, baina donostiarrek erabaki hobeak hartu zituzten eta garaipena eskuratu zuen sailkapeneko hirugarren postuan sendotzeko.\nIerai Azpitarte izan zen partidaren jokalaririk onena: 26 puntu, 9 errebote, 4 lapurreta, 26 balorazioa.\nBigarren faseko bosgarren garaipena lortu zuen Fundación 5+11k Getxosaskiren aurka (82-53) eta bakarkako lider bezala mantentzen da. Emozio gehiago Bilboko derbian. Unamunok irabazi zion Loiola Indautxuri Jesuitas Ikastetxean, azken minutuetan erabaki zen neurketan: kanpokoek errazago saskiratu zuten garaipena eskuratzeko.\nFundación 5+11 ‘B’ ere da bakarkako liderra A2 multzoan, 5-0eko balantzearekin Cafes Aitona Askatuak-en zelaian irabazi eta gero. Baina gasteiztarren atzetik berdintasun handia dago. Take Tolosa da bigarren sailkatua, Mondragon Unibertsitatea mendean hartu ondoren (64-42). Eta Electro Alavesa Araberrik Tabirakori irabazi zion Durangon (53-63) eta bigarren posturako borrokan sartu da.\nBigarren faseko lehen itzulia amaitu ondoren, bi taldeek alde arina hartu dute; beste biak zelatan daude eta beste biak ia aukerarik gabe daude.\nEraso jaialdia eskaini zuten Electro Alavesa Araskik eta Grupo Eme Oiarsok Ibaiondon (93-64). Gasteiztarrek bigarren laurden ia perfektua egin zuten, 31 puntu saskiratuz, baina gipuzkoarrek ez zuten amore eman eta hirugarren laurdenera arte eutsi zieten. Hala ere, azken laurdenean 8 puntu soilik saskiratu zituzten.\nJardunaldiko etxetik kanpoko garaipen bakarra eskuratu zuen Aranurrek Loiola Indautxuren zelaian. Bilbotarrak azken postuan daude, bost porrotekin.\nHunkigarria eta bizia izan zen Gernika eta Asador 10 Gibajasen arteko lehia. Nahiz eta etxekoek hasiera bikaina izan (25-9), pixkanaka arabarrek aldea murriztu zuten eta aurretik ipintzea lortu zuen. Azkenean, bizkaitarrek garaipena lortu zuten (54-53) Alberdiren hirukoari esker 10 segunduren faltan. Gernikak berreskuratu zuen lehen postua, Aranurrekin berdinduta.\nBerdinketa hirukoitza A2 multzoko lehen postuan. Tabirako Baquek garaipen garrantsitsua lortu zuen Gasteizen Electro Alavesa Marianistasen aurrean (39-57). Orain, bigarren postua bi garaipenetara dute gasteiztarrek. Easo Universidad de Deustok azken postuan dagoen Araba La Bolsa Generosari irabazi zion (58-38). Eta laugarren garaipen jarraian lortu zuen La Sallek Atletico San Sebastian Anie Tecnunen kantxan.


8.000 lagun inguru bildu dira Bilboko manifestazioan. (Argazkia: Unai Brea)\nEz du zehaztu noiztik, baina denok dakigu denbora tarte laburrean izan direla sei greba orokor horiek. Eta, bai, ez dira eguneroko kontua, baina halakoen kronikagile lana hartzen duen kazetariak garatzen ditu, oharkabean, errutina batzuk. Eta sentsazio ezagunak datozkio gogora bere lana beteko duen hirira iristean.\nGaur, betiko moduan, Indautxuko kaleetan zebiltzan grebalarientzat tabako gabe gelditzea arazo etikoa izango zen, baina ez logistikoa. Pikete eta manifestazioak zeuden lekura nindoala, grebaren aurka egotea ohore kontu bihurtu duten ehunka herritarren –eta lanera mehatxupean joan diren beste askoren– aire bera arnasten nuela, déjà vu sentsazio hori eduki dut: banekien zer aurkituko nuen, eta horixe aurkitu dut. Eta neure buruari galdetu behar izan diot ea ez ote den, hein handi batean, botereak induzitutako sentipena (greba orokor gehiegi dago leloaren bitartez).\nAzkenik iritsi naiz, bai, pikete eta manifestazioak zeuden lekura. Azken hiru, lau, bost, sei... grebetako mobilizazio plan bera, aurrekoetako parte-hartzaile kopuru bertsua –gaur behintzat ausartuko naiz zifra bat ematen: manifestazio nagusian, 8.000 lagun inguru–, baina aldaketa nabarmen bi. Aspaldiko partez, ELA eta LABeko idazkari nagusiak beste hiri batean egon dira. Eta bestetik, krisia hasi zenetik erreforma edo neurri konkretu batek protagonismoa ez duen lehenbiziko greba orokorra da (buruz ari naiz). EAEn aldatu dena, batez ere –ez da horren gaineko aipamenik falta izan–, Lakuako maizterra da.\nBestea, aldatu baino, okertu egin da. Egoera luzatzen ari delako egin dut nik gaur greba, langabetu kopuruak gora segitzen duelako eta ez dirudielako jaisten hasiko denik, irailean gaizki zeuden asko egoera dramatikoan daudelako orain, eta gehiago izango direlako datorren irailean... Hiru astero greba orokor bat egiteko arrazoiak daudelako egiten ditugu zazpi hilero.\nBurutazio horietan galduta, Sonia Gonzalezen agerraldiari arreta eskaintzea ahaztu zait. Azken esaldietako bat harrapatu diot sikiera: esan du krisiaren ostean geratuko den eredu soziala dagoela jokoan, esan nahi baita langileek protagonismoa eta erabakitzeko ahalmena eskuratzearren borrokatu beharko dutela, aldaketa prozesu hau ematen den bitartean. Krisiak amaiera izango duela uste du behintzat, eta hori bada zerbait.


Tropela.eus podcastak on Apple Podcasts\nDenboraldi honetako bigarren podcast honetan Eneko Garate (@egarate), Iban Perez (@piban) eta Egoitz Lizaso (@elizaso) bildu dira azken asteetan txirrindularitza profesionalak eman duena errepasatzeko. Gogoan izan behar da egun gutxi barru abiatuko dela Tropelaren 2020ko denboraldia, Coronavirusak hasera hau arriskuan jartzen ez badu behintzat.\nEspainiako Vueltako azken aurreko etapan erakustaldia Pogacar (UAD) gazteak eman zuen. Urrutitik erasoa jo eta errentan Vuelta irabazi duen Roglic (TJV) eta bigarren amaitu duen Valverderi (MOV) minutu t'erdiko tartea atera zien. Quintana (MOV) eta Lopezi (AST) denbora gehiago, nahikoa podiumeko postuan sartzeko eta gazterik onena izateko aldi berean.


literatura - Le blog d'AEK - Baionako Gaueskola\n14 articles avec literatura\nOporretarako liburua: "Gizaki bakartiak" - Bea Urruspil\nLiburu honetan, bakardadearen hainbat aurpegi hamahiru ipuinetan kontatuak zaizkigu. Arkaitz, Katixa, Leila, Firula, Markotx, Gabriel, Luana... Pertsonaia guziak bakardadean bizi dira, gizarte gupidagabean. Bakartasuna hautua izan daiteke; baina, anitzetan,...\nManex Erdozaintzi-Etxart idazlearen obra eta biziari buruzko liburua kalean\nAgurtzane Ortiz Lopetegik Manex Erdozaintzi-Etxarten obra literarioa publiko zabal bati ezagutarazteko liburua kaleratu berri du. Bertan, biografia aipatzeaz gain, Erdozaintzi-Etxarten olerkien azterketa egiten du. Ortiz Lopetegik euskal filologiari buruz...\n"Euskaldunon arteko komunioa euskarak ekarriko du"\nZenbat ahalegin, zenbat esfortzu egin dira azken urteotan, euskal literaturaren esparrua normalizazioaren ildotik sarrarazteko! Euskarak erakutsi du gai dela literatura unibertsalean bere lekutxoa edukitzeko. Zutabe sendoekin eusten zaio euskal literaturaren...\nMixel Thikoipe idazkearekin solasean aritzeko parada larunbatean Donapaleun\n«Jin bezala» liburuari buruz solasteko parada eskeiniko du Mixel Thikoipek larunbatean goizeko 10:30etan Donapalekuko mediatekan. Azken liburua abiapuntu hartuta Tikoiperen beste idatzietaz mintzatzeko aukera ere eskeiniko du. Azken urteotan produkzio...\nKatalan kultura izango da ohorezko gonbidatua aurtengo Durangoko azokan\n44. Durangoko Euskal Liburu eta Disko Azoka datorren abenduaren 4tik 8ra ospatuko da eta kalatan kultura izango du ohorezko gonbidatua. DURANGO-. Gerediaga Elkarteak urtero antolatzen duen euskal kulturaren hitzordu nagusiak bost egunetarako egitarau...\nIkas édite "Hiru otso", un délice de trilogie pour toute la famille\nLe centre pédagogique IKAS, éditeur spécialisé dans la création, l'édition et la diffusion de matériel pédagogique en euskara, publie Hiru Otso, une trilogie en euskara où le loup n'est plus nécessairement le seul «grand méchant» qui fait peur aux enfants....\nLiburu gomendatua: "Arrain abisalak"\nARRAIN ABISALAK ETXEBERRIA GARRO, XABIER / ETXEBERRIA GARRO, MARTIN ELKAR - 2009/05 EUSKAL LITERATURA - 287 Erdi Aroko hildakoen kondairak eta gaur egungo tabernetako parrandak abilki nahastuz, polizi eleberri original eta indartsua biribildu dute Etxeberria...\nDonner le goût de lire en euskara aux plus jeunes\nProfitant de ces vacances scolaires, la Médiathèque de Bayonne a pris l'initiative de faire découvrir de manière ludique à vos chères têtes brunes ses collections pour la jeunesse en euskara. La découverte devrait durer jusqu'au 4 novembre, avec des animations...\nEuskarazko gazte literatura protagonista Baionako mediatekan\nAzaroaren 4a bitartean euskarazko gazte literatura deskubritzea proposatzen du. Hartara, 40 titulu -liburu eta ZDak) aukeratu dituzte: Adinen arabera taldeak osatuz, 0-12 urte arteko haur eta gazteendako materialak eskeiniko dituzte. Urriaren 28a, asteazkenean,...\n"Erraldoi xuria", Gatuzainek argitaratu lehen liburu elebiduna, Baionako haur eta gazteendako literatura azokan aurkeztu dute\nLehen aldiz azken hamaika urte hauetan, Gatuzain argitaletxeak haurreri zuzendutako liburu bat argitaratu du elebidunez, euskaraz eta frantsez. "Erraldoi xuria" izeneko liburuak itsas zabalean dagoen itsasargia zaintzen duten bi zaharren ipuin bat kondatzen...


Munduari bira isurketarik gabe - Noticias de Gipuzkoa\nMunduari bira isurketarik gabe\nmanuel rus 16.11.2020 | 00:43\nCornellek 30.000 milia nabigatuko ditu munduari bira emateko. Argazkia: Efe\nCornellek 30.000 milia nabigatuko ditu munduari bira emateko.\n80 urteko Jimmy Cornell kazetari eta itsasontzi kapitainak aurki hasiko du munduko lehen itzuliaren erreplika Sevillan, energia garbia sortzen duen belaontzi batekin\n80 urteko Jimmy Cornell itsasontzien kapitain eta kazetaria, mitoa da belaontzien munduan. Duela ia 500 urte Juan Sebastian Elcanok munduari eman zion lehen itzuliaren erreplika prestatzen dabil Sevillan; gainera, bere energia propioa sortu eta karbono dioxidorik isurtzen ez duen belaontzi elektriko batean egiteko asmoa du.\nSevillako Klub Nautikoan dagoen Aventura zero katamarana aste honetan bertan itsasoratzekoa da Cornell eta beste hiru tripulatzailerekin, duela 501 urte bost ontzik osatutako armadak hasi zuen ibilbide bera egiteko asmoz. Bost ontzi haietatik bakarra itzuli zen, hiru urte geroago, getariarraren agindupean.\nHaizeak bultzatuta nabigatzen duenez, belaontziak bere energia propioa sortzen du helize bati esker, kozinatzeko, argiztatzeko eta nabigazio elementuak indarrean mantentzeko adina, azaldu dio Eferi abentura bere baliabide propioekin ordainduko duen Cornell britainiarrak.\nKatamarana hasieran aurreikusitako egutegiarekiko atzerapen txiki batekin irtengo da, Sevillan zegoela, tximista batek nabigazio sistema hondatu zuelako. Guztira, 30.000 milia nabigatu nahi dituzte bederatzi hilabetean.\nEkimenarekin, Fernando de Magallanesek hasi eta Elkanok amaitutako lehen zirkunnabigazioaren gertakari historikoa gogoratzeaz gain, ingurumenarekiko kezka "gero eta handiagoa" zabaldu nahi du mundura sustatzaileak, Planeta bat, etorkizun bat-Un planeta, un futuro lelopean.\nHorregatik, proiektuari Desafío EL.CA.NO! izena jarri dio, gaztelaniaz Elektrizitatea. Karbonoa. Ez akronimoa osatuz, nabarmendu du BBCn kazetari izandakoak. Aurretik 200.000 itsas miliatik gora eginak ditu belaontzian, munduari hiru itzuli eginda, baita Antartikarako eta Ipar-ekialdeko pasabidean zehar egindako bidaietan ere.\n"Abenturazalea naiz", laburbildu du, apaltasunez; baita sasoi onean eta osasuntsu egoteko duen "sekretua" aipatu ere: beti aktibo egotea eta etengabe proiektuak eta abenturak antolatzen eta liburuak idazten jardutea, normalean 60 urte betetakoan "ezer egiten ez duten" eta amaiera etorri dela uste dutenek ez bezala. Tripulatzaileetako batek, Conor Dugan estatubatuarrak azpimarratu du "erraza" dela munduari bira ematea motordun itsasontzi batean, ez hainbeste, ordea, belaz egitea, "jatorrizko bidaiaren antzekoagoa" baita; gainera, Jimmy Cornell bezalako "mito" batekin egiteak sortzen dion "harrotasuna" ere aipatu nahi izan du.\nNazioarte mailan 250.000 aletik gora saldu dituen World Crusing Routes liburuaren egile arrakastatsu hau ez da begira egon azken 38 urteotan: itsasaldi transatlantikoak antolatu ditu, munduari bost itzuli, baita munduari bira emateko lasterketa bat ere; parte-hartzaileak, guztira, 3.000 ontzi eta 15.000 marineletik gora izan direlarik.\nErrumanian jaio eta handik Ingalaterrara emigratu zuen Cornellek, Amerika 500 zeharkaldia ere antolatu zuen 1992an, Cristobal Colonen aurkikuntzaren V. mendeurrenarekin. Munduaren lehen itzuliaren erreplika honetan, Cornellek institutu ozeanografikoekin eta ikerketa-zentroekin lankidetzan jarduteko asmoa du, buiak zabaltzeko eta klima-aldaketaren ondorioei buruzko datu meteorologikoak transmititzeko; ikastetxeekin ere lankidetzan arituko omen da, gazteei informazioa zabaltzeko.\nAsmoa, Sevillatik Kanariar Uharteetara nabigatzea da, ondoren zuzenean Magallanes itsasartera joateko, COVID-19a dela eta ez baitute Brasilen eta Argentinan gelditzeko aukerarik izango.\nHandik, Guamera joango dira, Ozeano Barean; gero, Magallanes hil zuten Filipinetara; ondoren, Brunei, Molucas eta Timorrera, eta eskalarik gabe Hegoafrikaraino, munduko lehen itzuliko nabigatzaileek egin zuten bezala. Handik, Cabo Verderaino jarraitu, azkenik Sevillara itzultzeko. Ondoren, Getariara joango dira, Elkanoren jaioterrira.


Kubatar emakumeak, iraultza bat beste Iraultza baten baitan | Euskadi-Cuba\n"Bizkaia, Gipuzkoa eta Araba eta Kuba artean berdintasun sareak eratzen" proiektua sortu da Hegoaldeko emakumeei buruz eta, bereziki, emakume kubatarrei buruz ematen den irudiaren gainean sentsibilizatzeko beharrak eraginda.\nPanelen erakusketa ibiltaria Euskal Herriko udalerri askotan egon da, eta orain beste hainbat talde solidarioren eskura dago.\nKanpaina hau, sentsibilizazio ekintza ezberdinen bidez, Iraultzaren garaipenaren ondoren kubatar emakumeek lortu duten protagonismoa eta garapen maila erakusten saiatzen da. Kanpainaren helburua da emakumeen ezinbesteko papera hainbat arlotan azaltzea da: herriaren eraikuntzan, aukera eta eskubide berdintasunaren aldeko borrokan, sistema patriarkal-kapitalistaren aurkako borrokan, emakumeen aurkako indarkeriaren kontrako borrokan. Helburu horiek erakusketen bidez, elkartruke jardunaldien bidez, hitzaldi informatiboen bidez, material ezberdinen bidez eta beste hainbat ekintzen bidez azalduko dira.\nKubako Emakumearen Argitaletxearen babesarekin eta FMC, Kubatar Emakumeen Federazioaren partaidetzarekin proiektua euskal gizartera zuzenduta dago, elkartasun eta kooperazio euskal mugimendua osatzen duten erakundeei, eta baita komunikabidetako langileei ere. Azken horiek kubatar emakumearen eta Hegoaldeko emakumearen estereotipoei eusteko erantzule direlako.\nHistoriaren zertzelada batzuk\nKubatar emakumeen bizimoduaren gaineko datu hau ez da oso ezaguna: 1960an sortutako FMC-ak 14 urtetik gorako kubatar emakume gehienak batzen ditu, hau da, 4 milioi emakume kubatar baino gehiago. Kubatar emakumeak, beraien Federazioaren bitartez, diskriminatzailea ez den legedia eta eskubide eta aukeretan berdintasun gehiago lortzera zuzenduta dauden gobernu programa eta politika diseinu eta inplementazioa lortuz joan dira. Parte hartze eraginkorra ere izan dute eta lidergo aktiboa gauzatu dute emakumearen hobekuntzari zuzendutako nazioarteko kontzertuan, Nazio Batuen erakundeetako instituzioetan parte hartuz eta beraien Herrialdean burututako hitzaldi eta eskualdeko biltzarren bidez.\nNazioartean, beraien koordinazio lana hainbat ministerioekin batera inplementutako egitarauetan bereizten da, hauen artean, emakumearen enpleguaren koordinazio batzordeak aipatzekoak dira. Batzorde horiek emakumearen lan partaidetza hobetzea eta kontratazioetan diskriminazioa ekiditzea dute xede.\nUdal mailan garrantzi berezia dute Emakumearen eta Familiaren Orientazio Etxeek, beraien eskubideak ezagutu eta hauek eskatzeko informazioa eta aholkularitza ematen dutelako. Lehentasunezko arreta taldeak etxeko andreak, emakume langileak, emakume nekazariak, etxeko arduradunak, ama nerabeak, hirugarren adineko emakumeak eta komunikabideetako emakumeak dira.\nBadaude emakumearentzako beste programa batzuk, non FMCak aktiboki parte hartzen duen beste erakundeekin batera, hauen artean ondorengoak nabarmentzen dira:\n- Emakumea, Osasuna eta Garapen Programa, emakumearen osasunari arreta osoa emateko eta Osasun Publikoaren ministerioarekin batera abian dena.\n- CENESEX, Hezkuntza Sexualaren Zentruan familia-plangintza ekintzak egiten dira, Gazte Komunisten Batasunaren eta Hezkuntza eta Osasun Ministerioen partaidetzarekin.\n- Etxeko andre eta ikasketak utzita dituzten emakume gazteentzako programak. Emakumeentzako Hezkuntza Alternatiboaren programak, Hezkuntza Ministerioarekin batera.\nKuba: uharte solidarioa\nEmakume kubattarrak, Elikadura-Subiranotasunaren Protagonistak\nAskatasuna "Los Cinco"-entzat\nBacardi: tragu txar bat